Užterštos katilinės teritorijos Biržuose, Plento g. 4, sutvarkymas

Biržų rajono savivaldybės administracija

Užterštos katilinės teritorija yra Biržų miesto pietinėje dalyje, Plento gatvėje.  Katilinė priklausė UAB „Biržų konservai“ (bendrovė išregistruota), dar anksčiau Biržų maisto pramonės kombinatui ir veikė 1971–2000 m. Katilinėje buvo naudojamas mazutas, krosnių kuras, anglis.  Šiuo metu jokia veikla katilinėje ir jos teritorijoje nevykdoma. 2012 m. atliktas antžeminių kuro rezervuarų bei vamzdynų valymas, papildomos taršos prietakos, nebėra. Tačiau po pačiais rezervuarais bei rytinėje jų dalyje tebėra užterštas paviršinis gruntas, o šalia buvusios katilinės naftos produktais užteršta paviršinio grunto dalis yra ties aeracijos zonos ir gruntinio vandens paviršiaus kontaktu ir teršia gruntinį vandenį.
Pagrindinis projekto tikslas - sumažinti neigiamą poveikį aplinkai ir žmonių sveikatai iš naftos produktais užterštos teritorijos. Projekto vykdymo metu bus iškastas naftos produktais virš RVp užterštas paviršiaus gruntas ir pakeistas švariu, atlikti liekaninio grunto užterštumo lygio tyrimai ir parengta tvarkymo darbų ataskaita. Pašalinus užterštą gruntą, gruntinio vandens tarša bus sumažinta, todėl gruntinis vanduo valomas nebus. Įgyvendinus minėtas veiklas, pagerės teritorijos aplinkos būklė, išaugs patrauklumas, atsiras sąlygos plėtoti įvairias ekonomines ir socialines veiklas. Tokiu būdu bus atsižvelgiama į projekto tikslinės grupės - visų Biržų rajono gyventojų - poreikius, didinamas Biržų miesto patrauklumas, gerinama aplinkos būklė ir gyvenimo kokybė, atsiradus galimybei sutvarkytą teritoriją naudoti ekonominei ar socialinei veiklai, mažės skirtumai tarp Biržų ir Panevėžio regiono.


Vilniaus miesto VVG strategijos įgyvendinimo administravimas

Vilniaus miesto tikslinės teritorijos vietos veiklos grupė


Asociacija "Rietavo trečiojo amžiaus universitetas"

Rietavo miesto pagyvenusiems žmonėms bei jų šeimos nariams  organizuosime kūrybines dirbtuves.  Sieksime, kad  dalyvaudami kūrybinėse dirbtuvėse senjorai  jaustųsi savimi, kurtų, mokytųsi  vieni iš kitų ir bendrautų  Prieš organizuojant kūrybines dirbtuves  parengsime savanorius, kurie aplankytų  pagyvenusius žmones namuose,  išsiaiškintų  jų gebėjimus bei norus. Kūrybinėse dirbtuvėse galės atsiskleisti senjorai savo gebėjimais bei vieni iš kitų pasimokyti, o taip pat susirinkę bendraamžiai prasmingai drauge praleistų laiką. Skatinsime literatūrinę bei meninę kūrybinę veiklą, atrinksime geriausius kūrinėlius, kuriuos patalpinsime leidinyje.
Mokslo metų eigoje organizuosime nuolatinius kultūrinius sportinius užsiėmimus senjorams: dainavimą senjorų chore ar ansamblyje, tautinius šokius, linijinius šokius, gydomąją gimnastiką baseine, grupinės kinizeterapijos užsiėmimus, temines paskaitas. Kiekvieną veiklos sritį organizuos senjorai – savanoriai. Šiai veiklai organizuoti parengsime 8 savanorius. Prieš prasidedant nuolatiniams užsiėmimams, pirmiausiai bus organizuojami savanorių mokymai, išnagrinėjamos veiklos specifikos bei darbas su pagyvenusiais žmonėmis. Įgyvendinant projektą įsigysime saviveiklininkams koncertinę aprangą, kad pagyvenę žmonės oriai jaustūsi koncertuodami.
Organizuosime senjorų sveikatingumo stovyklą. Stovyklautojai bus suskirstyti į 5 grupes, kiekvienai grupei vadovaus savanoris – organizatorius. Jo funkcijos: komandinio darbo organizavimas, užduočių paskirstymo ir vykdymo organizavimas, budėjimo virtuvėje organizavimas, darbo vietų sutvarkymo organizavimas, dėmesys ir globa silpnesniesiems (bus senjorų ir su negalia). Visą veiklą stovykloje organizuos 8 savanoriai senjorai. Pasitelkę sveikos gyvensenos specialistus organizuosime edukacines priemones.

Projekto metu nenumatomos veiklos turinčios neigiamą poveikį lyčių lygybės irnediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principams. Projekto metu bus sudarytos vienodos galimybės moterims ir vyrams dalyvauti projekto veikloje, projekto rezultatais galės vienodai naudotis tiek moterys, tiek vyrai, projektas nesuteiks pranašumų nei vienai iš lyčių ar neigiamai neveiks moterų ar vyrų padėties.


Dviejų lygių sankirtų su geležinkeliu Marijampolės miesto Gedimino ir Aušros gatvėse rekonstrukcija

Projekto tikslui pasiekti numatyta sudaryti sąlygas nepertraukiamam automobilių ir traukinių eismo judėjimui, eismo saugos ir gyventojų saugumo didinimui.
Įgyvendinant projektą bus panaikinti esami vieno lygio automobilių kelio susikirtimai su geležinkelio keliu Gedimino ir Aušros gatvėse, bus įrengiami tuneliai po geležinkeliu ir jų prieigos.
Tikimasi, kad įgyvendinus projektą bus atlikta dviejų lygių sankirtų su geležinkeliu ir jų prieigų Marijampolės miesto Gedimino ir Aušros gatvėse rekonstrukcija – panaikinti du vieno lygio automobilių kelių susikirtimai su geležinkeliu ir iš esmės pagerinta pėsčiųjų ir automobilių eismo sauga ir saugumas.

Projekto investicijomis mažinamas neigiamas poveikis aplinkai, tausojami gamtiniai ištekliai, didinamas transporto pralaidumas, didinama eismo sauga (mažinamas avaringumas), kadangi panaikinamos nesaugios sankirtos su geležinkeliu, statomi nauji įrenginiai (dalis inžinerini tinklų), tausojantys aplinką bei didinantys eismo saugumą (pėsčiųjų viaduko įrengimas, žiedinės sankryžos), sutvarkoma aplinka.


Šalčininkų rajono savivaldybės administracija

Inicijuojamu projektu siekiama projekto tikslo - įrengti turizmo ženklinimo infrastruktūrą ir užtikrinti turistų bei lankytojų informuotumą apie turizmo maršrutuose esančias lankytinas vietas. Įgyvendinus projektą bus įrengti ženklinimo infrastruktūros objektai - kelio ženklai ir informaciniai stendai.
      Kuriant bendrus turizmo maršrutus su kitomis savivaldybėmis, siekiama prisidėti prie visiems prieinamo turizmo skatinimo – numatoma įrengti ir neįgaliesiems skirtas turizmo ženklinimo infrastruktūros priemones (liečiamieji, taktiliniai žemėlapiai, garso įranga ir kt.).
      Įrengta infrastruktūra padės Lietuvos ir užsienio turistams lengviau orientuotis turizmo maršrutuose, suteiks daugiau informacijos apie patrauklias lankytinas vietas ir objektus Šalčininkų, Vilniaus ir Švenčionių rajonuose.
      Projekto vieta –Šalčininkų, Vilniaus ir Švenčionių rajonai.
      Įgyvendinus projektą bus prisidėta prie rodiklio „Įrengti ženklinimo infrastruktūros objektus“, rodiklis P.B. 817.
      Bendra projekto vertė - 299.567,36 Eur.
      Projektas finansuojamas ES lėšomis- 254.632,25 Eur.
      Savivaldybių biudžeto lėšos – 44.935,11 Eur.


Viešojo transporto pritaikymas neįgaliems ir dviračių laikiklių pervežimui

Uždaroji akcinė bendrovė Tolimojo keleivinio transporto kompanija

Įgyvendinus projektą tolimojo reguliaraus susisiekimo autobusai bus pritaikyti specialiųjų poreikių turintiems žmonėms ir dviračiams pervežti (autobusuose bus įrengtos 133 vietos dviračiams vežti). Pritaikytos viešojo transporto priemonės atitiks visų visuomenės grupių poreikius. Įdiegus suplanuotas priemones bus padidintas viešojo transporto patrauklumas ir prieinamumas gyventojams ir specialių poreikių turintiems žmonėms.
Gyventojai galės patogiau keliauti tolimojo reguliaraus susisiekimo autobusais ir transportuoti dviračius. Projektu bus skatinama plėtoti aplinkai draugišką transportą. Sudarę galimybę vežtis dviračius, padidinsime viešojo transporto patrauklumą gyventojams, kurie šiuo metu naudojasi asmeniniu automobiliu. Bus pasiūlytas didesnis komforto lygis vykstant į kitus miestus ir vežantis savo dviratį.


Autonominės biokuro krosnelės su integruotu degikliu lauko kubilui ir saunai, sistemos maketo sukūrimas ir testavimas

Kuriamas autonominės biokuro krosnelės su integruotu granulių degikliu lauko kubilui ir saunai, sistemos maketas. Šiuo metu standartiškai parduodamuose lauko kubiluose ar saunose nėra galimybės automatizuoti proceso ir valdyti jo nuotoliniu būdų, sekti temperatūros, drėgmės statistikos, negalima palikti įrangos be tiesioginės žmogaus priežiūros. Projekto pagalba tikimės sukurti sistemą leisiančią lauko kubilą arba sauną stebėti ir valdyti nuotoliniu būdų, kaupti statistiką ir palaikyti norimą temperatūrą bent savaitės laikotarpiui.


Universiteto MTEP produktų komercinimo plėtra ir antreprenerystės vystymas

Projekto tikslas – didinti Universiteto MTEP produktų komercinimo mastą Lietuvos ir užsienio rinkose

Įgyvendinant projekto veiklas bus siekiama ugdyti žinių ir technologijų perdavimo veiklas atliekančio personalo kompetencijas, perimant užsienio organizacijų gerąją patirtį tarptautiniuose renginiuose, pasitelkiant konsultantų paslaugas intelektinės nuosavybės valdymo ir teisės srityje ir aktyviai įsitraukiant į tarptautinių organizacijų tinklų veiklas, siekiant atrasti potencialias komercializavimui rinkas.
Projekto metu, bus siekiama efektyvaus ir kokybiško MTEP produktų komercializavimo proceso optimizavimo ir užtikrinimo, taikant kokybės vadybos sistemų reikalavimus. Pasitelkiant papildomas paslaugas, bus siekiama kokybiškai paruošti MTEP produktą rinkai ir tinkamai jį pristatyti tarptautinėse parodose ir didinti Universiteto mokslinio potencialo žinomumą tarptautiniu mastu.
Projekto veiklomis bus skatinama žinių perdavimo,  technologijų komercinimo ir antreprenerystės ugdymo veikla, pasitelkiant kokybiškus informacinius ir gerosios patirties pasidalijimo renginius akademinei ir verslo bendruomenėms.

Sėkmingas projekto veiklų įgyvendinimas prisidės prie ryšio tarp aukštojo mokslo, mokslinių tyrimų ir technologijų ir verslo stiprinimo, prie inovacijų ekosistemos gyvybingumo užtikrinimo bei investicijų į MTEP padidėjimo, siekiant priartėti prie bendro stipriausių pasaulio ekonomikų skiriamos 2.4 % BVP  dalies inovacijų vystymui (Lietuva skiria 0.88 %. Investuok Lietuvoje duomenys 2019)


Finansinio ir ekonominio raštingumo kompetencijos

Projekto tikslas - sudaryti sąlygas mokytojams įgyti aukštojo mokslo finansinio ir ekonominio raštingumo kvalifikaciją, kurie turės galimybę dirbti ar toliau kelti kvaliafikaciją. Projekto įgyvendinimo metais bus suteikti kursai Lietuvos mokytojams finansinio ir ekonominio raštingumo tema.

Projektas prisidės prie darnaus vystymosi principų įgyvendinimo: socialinėje ir ekonomikos srityje - bus sudarytos prielaidos kokybiškoms aukštojo mokslo paslaugoms teikti, padidės studijų sistemos efektyvumas. Aplinkosaugos srityje bus išlaikyti visi aplinkosaugos reikalavimai, bus mazinami medžiagos kaštai, kurios sukelia šiltnamio efektą, nenaudojamos keknsmingos medžiagos.

Šio projekto metu bus laikomasi moterų ir vyrų lygybės, nediskriminavimo. Projekte bus suteiktos lygios galimybės abiejų lyčių atstovams dalyvauti mokymuose, socialiniams darbuotojams, neatsižvelgiant į amžių, lytį, etninės ir rasinės priklausomybės, negalios, tikėjimo seksualinės orientacijos.


Atviros prieigos modernių komunikavimo technologijų centro integravimas į kolegijos Multidisciplininį mokymo centrą Kauno technikos kolegijoje

Kauno technikos kolegija teikia itin aukštos kokybės ir rinkoje vertinamas studijų paslaugas. Deja, ne visa KTK infrastruktūra atitinka studijų poreikius, higienos normas, ar yra efektyviai panaudojama. Įgyvendinant projektą, siekiama sukurti integruotą modernią studijų ir praktinių įgūdžių ugdymo bazę, kuri maksimaliai tenkintų studijų programų tikslų realizavimą. Projektu planuojama įkurti komunikavimo ir teorinio mokymo centrą su interaktyviomis mokymo(si) priemonėmis, atviros prieigos studijų centrą ir užsienio kalbų praktinių kompetencijų ugdymo laboratorijų centrą. Pagerėjusi studijų aplinka leis efektyviau naudoti interaktyvius į studentą orientuotus didaktinius studijų modelius ir metodus. Modernizuota studijų infrastruktūra (jau veikiantis multidisciplininis centras ir kuriamas Atviros prieigos modernių komunikavimo technologijų centras), interaktyvūs studijų metodai darys teigiamą įtaką studijuojančiųjų motyvacijai ir stojančiųjų į technologijų srities studijų programoms pritraukti.


Tauragės miesto vietos veiklos grupės strategijos parengimas

Miesto plėtrą lemia skirtingų tikslinių grupių interesų ir poreikių suderinimo galimybės, bendro išeities taško iš susidariusių problemų numatymas. Parengta Tauragės miesto VVG strategija bus skirta: • Miesto gyventojams – parengta strategija pagerins plėtros planavimą. Įgyvendinant numatytas priemones miesto gyventojams bus pakeltas verslo žinių bei tobulinmosi lygis.• Vietos verslininkams – numatytos strategijos priemonės skatins žmones plėsti esamus bei steigti/kurti naujus verslus.• Bendruomenei – strategijos rezultatų (identifikuotų priemonių) įgyvendinimas leis gyventojams pagerinti jų verslumo lygį, gyvenimo kokybę.• Miesto svečiams, turistams – sukurta strategija padidins domėjimąsi Tauragės miestu, skatins turistinius srautus, pabrėš krašto (miesto) išskirtinumą, savitumą.  Tauragės miesto VVG strategijos parengimą sudarys keletas etapų:I etapas: parengiamasis, kurio metu visuomenė informuojama apie pradedamą  strategijos  rengimo procesą. Sudaromos darbo grupės, kurios kartu su išorės ekspertais dalyvaus strategijos rengime, organizuojama jų veikla, miesto organizacijos, bendruomenės ir visi kiti miesto gyventojai įtraukiami į strategijos rengimo procesą.II etapas: atliekama Tauragės miesto socialinės ir ekonominės būklės analizė pagal sektorius, identifikuojamos ir suformuluojamos strateginės problemos, nustatomi strateginių tikslai (prioritetai), atliekama SSGG analizė, suformuluojama miesto vizija bei vykdomas jos viešinimas.III etapas: nustatomi miesto strateginiai tikslai ir uždaviniai, numatomi jų įgyvendinimo vertinimo kriterijai, sudaromas strateginis veiksmų planas. Parengtas strategijos projektas svarstomas darbo grupėse, derinamas, svarstomas su visuomene, esant reikalui tikslinamas, teikiamas miesto VVG valdybai tvirtinti.IV etapas: atliekamas Tauragės miesto VVG strategijos priežiūros (monitorinio) sistemos parengimas.


Vertikalaus auginimo technologijos vystymas sukuriant automatizuotas ir optimizuotas dirbtines sąlygas, kontroliuojamas nuotolinio valdymo sistema

Vertikalaus ūkininkavimo maisto produktų auginimo technologijos vystymas optimizuojant kontroliuojamas sąlygas: drėgmę, temperatūrą, vėdinimą, apšvietimą, dirvožemio pakaitalo ir  vandens sudėtį,  į procesą įvedant mikroelementus ir probiotikus. Auginimo sistemos programavimas,  procesų automatizavimas ir rezultatų analizavimas programinės įrangos pagalba. Nuotolinio procesų valdymo kontrolės sukurimas. Auginimo technologijos techninės dokumentacijos  ir automatizavimo sistemos sukurimas. Sukurtų produktų diegimas su fizinėmis vertikalių šiltnamių hidroponinėmis sistemomis.


„Investicijų pritraukimui svarbios inžinerinės infrastruktūros vystymas“

Projekto tikslas – sudaryti palankesnes sąlygas verslui investuoti pramonės ir sandėliavimo ar komercinės paskirties teritorijoje prie Marijampolės miesto šiaurės-rytinės dalies, tokiu būdu didinant Marijampolės investicinį patrauklumą.
Projekto įgyvendinimo metu Marijampolės savivaldybės Skriaudučio ir Steponiškių kaimų teritorijoje bus įrengiami verslui kurtis būtinos susisiekimo ir inžinerinės infrastruktūros objektai:
– privažiavimo kelias (gatvė) su pėsčiųjų ir dviračių takais, apšvietimu nuo valstybinės reikšmės rajoninio kelio Nr. 2626 Rudiškiai-Baraginė iki Marijampolės LEZ ir pramonės bei sandėliavimo objektų statybai numatytų sklypų Skriaudučio ir Steponiškių kaimuose; lietaus nuotekų tinklai (kaip privažiavimo kelio (gatvės) sudėtinė dalis);
– vandentiekio ir buitinių nuotekų tinklai nuo prisijungimo taškų Marijampolės Vasaros g. iki Marijampolės LEZ ir pramonės bei sandėliavimo objektų statybai numatytų sklypų;
– komunikacijų koridoriai iki Marijampolės LEZ ir pramonės bei sandėliavimo objektų statybai numatytų sklypų;
– dujotiekis nuo prijungimo taško prie aukšto slėgio dujotiekio vamzdyno Marijampolės LEZ teritorijoje Marijampolės savivaldybės Nendriniškių kaime iki Marijampolės LEZ ir pramonės bei sandėliavimo objektų statybai numatytų sklypų;
– aukštos įtampos elektros tiekimo linijos nuo Marijampolės Kapsų TP iki Marijampolės LEZ ir pramonės bei sandėliavimo objektų statybai numatytų sklypų (perkama prijungimo prie elektros tiekimo tinklų paslauga iš AB „Energijos skirstymo operatorius“).
Sukurta viešąją infrastruktūra be jokių apribojimų galės naudotis visi gyventojai, ypač aktuali ji bus Marijampolės mieste ir greta vystomos teritorijos esančiuose kaimuose (Skriaudučio, Steponiškių, Nendriniškių, Dambraukos, Baraginės) gyvenantiems žmonėms. Projekto naudos gavėjai bus ir verslo įmonės, ypač tos kurios kursis Marijampolės LEZ teritorijos dalyje Skriaudučio kaime ir pramonės bei sandėliavimo objektų statybai numatyta sklype Steponiškių kaime.


VILNIAUS APSKRITIES A. MICKEVIČIAUS VIEŠOSIOS BIBLIOTEKOS PASTATŲ VILNIUJE, TRAKŲ G. 10 IR 12, MODERNIZAVIMAS

Vilniaus apskrities Adomo Mickevičiaus viešoji biblioteka

Projekto įgyvendinimo metu Vilniaus Adomo Mickevičiaus viešosios bibliotekoje, esančioje Trakų g. 10 ir 12  Vilniuje, bus atlikti rekonstravimo ir tvarkomieji paveldosaugos darbai, sklypo sutvarkymo darbai, sukurtos ir moderniai įrengtos naujos erdvės, kurios skirtos mokymuisi, susitikimams, atlikimui ir įkvėpimui skatinti su tikslu pagerinti bibliotekos teikiamų paslaugų kokybę, prieinamumą ir padidinti jų įvairovę, taip išlaikant esamus ir skatinant papildomus lankytojų srautus. Atlikus rekonstrukciją ir įsigijus šiuolaikinius poreikius atitinkančią konferencijų įrangą bei renginių organizavimui skirtus baldus, planuojama, kad renginių dalyvių skaičius padvigubės. Numatoma apie 30 proc. padidinti internetinių darbo vietų įrengus papildomas kompiuterines darbo vietas lankytojams ir atvėrus bibliotekos duris savaitgaliais. Rekonstravus objektą dalis bibliotekos patalpų taps laisvalaikio praleidimo erdvėmis, bus teikiamos papildomas paslaugas,  bibliotekoje pradės veikti kavinė-skaitykla. Biblioteka planuoja sukurti bibliotekininkams palankią mokymuisi aplinką, kurioje bus ne tik išmaniosios auditorijos, bet ir tinkama bazė ilgesniems mokymams,  numatyti kambariai bibliotekininkų, atvykstančių iš regiono, apgyvendinimui. Didžiausias lankytojų padidėjimas planuojamas suaugusiųjų tarpe, kadangi bus sudarytos sąlygos naudotis bibliotekos turimais fondais vietoje.  Projekto įgyvendinimas taip pat turės teigiamos įtakos neįgalių asmenų socialinei integracijai - bibliotekos infrastruktūrą bus pritaikyta neįgaliųjų poreikiams. Kita bibliotekos svarbi lankytojų grupė, kuriai projektas turės teigiamos įtakos, yra vaikai, kadangi rekonstrukcijos metu numatyta dalį erdvių pritaikyti įvairaus amžiaus vaikų poreikiams. Prognozuojama, kad dėka naujų teikiamų paslaugų, puikiai įrengtos renginių erdvės, kurioje atsiras ir fortepijonas, bus praplėstos ir pagerintos bibliotekos teikiamos paslaugos ir net apie 20 proc. visų lankytojų galės naudotis naujomis paslaugomis.


Vaikų dienos centrų tinklo plėtra Kauno mieste

Kauno miesto savivaldybės administracija

Vaikų dienos centrų (toliau - VDC) tinklo plėtra Kauno mieste prisidės prie to, kad nauji paslaugų gavėjai - vaikai, kuriems teikiamos dienos socialinės priežiūros paslaugos ir šiuo metu negyvenantys globos įstaigose, nebepatektų į jas, nes būtų išvystytos paslaugos bendruomenėje. Kauno miesto savivaldybėje šiuo metu veikia 19  VDC, kuriuos lanko 478 vaikai. Kauno mieste yra apytiksliai 500 socialinės rizikos veiksnius patiriančių šeimų, kuriose auga 800 vaikų  iki 18 metų, t.y. maždaug 220 vaikų trūksta vietų VDC. Vaikų dienos centrų tinklo plėtros projekto partneriai – VDC veiklą vykdančios nevyriausybinės organizacijos, kurių paraiškose  įvardintos veiklos atitiko  pagal Aprašą remiamas veiklas, t.y. partneriai gavę finansavimą vykdys VDC tinklo plėtrą, steigdami naujus VDC ir didindami nuolatinių VDC lankytojų skaičių, naujiems lankytojams pritaikant naujas (papildomas) erdves, (pastatus, patalpas). Projekto partneriai: Lietuvos samariečių bendrijos Kauno skyrius, Kauno Šv. Kryžiaus (karmelitų) parapija, VŠĮ „Juventa“, Maltos ordino pagalbos tarnyba, VŠĮ „Ištiesk pagalbos ranką“ (3 VDC: "Meilės lašelis", "Šypsena" ir "Santara"), Labdaros ir paramos fondas „Tavo galimybė“, Lietuvos vaikų dienos centrų asociacija. Visos įrengtos (suremontuotos) patalpos bus pritaikytos neįgaliesiems. VDC taip pat planuoja įsigyti įrangą, reikalingą darbų su vaikais, jų lavinimui ir baldus.  Įgyvendinus projektą, 9 vaikų dienos centruose atsiras iki 140 papildomų (naujų) vietų vaikams. Taip bus sukurtos sąlygos, reikalingos veiksmingam ir tvariam perėjimui nuo institucinės globos prie šeimoje ir bendruomenėje teikiamų paslaugų  neįgaliesiems, likusiems be tėvų globos vaikams, taip pat vaikams iš probleminių, socialiai pažeidžiamų šeimų.


Geriamojo vandens tiekimo ir nuotekų tvarkymo sistemų renovavimas ir plėtra Varėnos rajone

Uždaroji akcinė bendrovė "Varėnos vandenys"

UAB “Varėnos vandenys” teikia vandens tiekimo, nuotekų šalinimo ir valymo paslaugas Varėnos mieste bei rajone. Nuotekos šalinamos senais, prastos kokybės vamzdžiais, dažnos avarijos. Vandentiekio tinklų, kaip ir nuotekų sistemos būklė yra blogos kokybės. Dalis tinklų įrengti privačiuose sklypuose, todėl apsunkinamas jų eksploatavimas ir priežiūra. Vandentiekio tinklai pakloti nesilaikant tinklų klojimo normų, žiemą dažnai užšąla. Tiek nuotekų, tiek vandentiekio tinklai pakloti tuo metu, kai nuotekų kiekiai buvo žymiai didesni, todėl dabartinių vamzdžių skersmenys neatitinka šiandieninių kiekių. Didelę tinklų dalį sudaro didesnio kaip 200 mm diametro vamzdynai, todėl esant mažam nuotekų kiekiui, mažėja nuotekų greitis, tinkluose kaupiasi sąnašos. Taip pat dalis rajono gyventojų negali naudotis geriamojo vandens tiekimo ir nuotekų tvarkymo paslaugomis, kadangi nepakankamai išplėtota tinklų infrastruktūra. Siekiant padidinti geriamojo vandens tiekimo ir nuotekų tvarkymo paslaugų prieinamumą bei pagerinti šių paslaugų kokybę Varėnos rajone, būtina išplėsti ir renovuoti vandens tiekimo ir nuotekų tinklus, įrengti nuotekų valymo įrenginius. Šiuo tikslu numatoma įgyvendinti investicinį projektą, kurio metu vykdoma nuotekų ir geriamojo vandens tinklų rekonstrukcija ir statyba Varėnos, Matuizų bei Merkinės gyvenvietėse, rekonstruojami ir statomi nuotekų valymo įrenginiai Matuizų ir Puodžių gyvenvietėse. Įgyvendinus projektą bus užtikrintas tinkamas vandentvarkos paslaugų teikimas optimaliomis sąlygomis. Atlikus esamų tinklų rekonstrukciją bus (1) padidintas tinklų efektyvumas ir mažinamos eksploatacinės sąnaudos; (2) sumažinamas avarijų skaičius; (3) gerinama vandens kokybė ir užtikrinamas paslaugos tiekimo patikimumas; (4) atstatoma nusidėvėjusi infrastruktūra; (5) mažinama infiltracija/eksfiltracija. Projekto daliniam finansavimui prašoma Europos Sąjungos struktūrinių fondų paramos.


DUAL-PRO. Pameistrystės diegimo Lietuvos įmonėse prielaidų sukūrimas.

Viešoji įstaiga "Stebėsenos ir prognozių agentūra"

Vienas pameistrystės diegimo Lietuvoje iššūkių yra tai, kad įmonės nepakankamai gerai žino, kas yra pameistrystė. Todėl yra didelis poreikis viešinti pameistrystę kaip pačioms įmonėms ir darbuotojams naudingą mokymo organizavimo formą, o dar didesnis – konkrečiai mokyti įmones bei mokymo įstaigas, kaip tai reikia daryti. Įgyvendinant šį projektą, bus siekiama nustatyti dualinio mokymo (pameistrystės) diegimo Lietuvoje galimybes, įveiklinti pameistrystę organizuojant įmonių edukaciją ir įgyvendinant pameistrystės populiarinimo kampaniją. Projekto metu numatoma sukurti  dualinio mokymo perkėlimo į Lietuvą gaires; sukurti pameistrystės diegimui įmonėse būtiną edukacinę medžiagą; organizuoti pameistrystės diegimo edukacinius renginius bei pameistrystės populiarinimo kampaniją, panaudojant viešųjų ryšių priemones.


Elektros energijos iš atsinaujinančių išteklių gamybos įrenginių įrengimas panaudojant Ateities ekonomikos DNR plano lėšas

Lietuvos Respublikos aplinkos ministerijos Aplinkos projektų valdymo agentūra

Pagrindinė problema, kurią siekiama spręsti Projektu – maži vietinės elektros energijos gamybos pajėgumai, didelis importuojamos elektros energijos suvartojimo kiekis, aukšta atsinaujinančių išteklių energiją naudojančių technologijų kaina. Projekto veikla - mažų iki 10 kW galios atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas vartojimo vietoje, geografiškai nutolusiose nuo elektros vartojimo vietose bei elektros energijos vartojimo vietoje daugiabučiame pastate ar jo teritorijoje. Projekto lėšomis numatoma kompensuoti dalį namų ūkių išlaidų, patirtų įsirengiant saulės šviesos elektrinę savo elektros energijos poreikiams tenkinti. Socialinė-ekonominė nauda, kurios tikimasi įgyvendinus Projektą: įrengta virš 6.500 saulės šviesos energijos elektrinių (viso apie 38 MW instaliuotos galios), kas leistų kasmet po Projekto pabaigos vidutiniškai sutaupyti apie 22,800 tūkst. tonų CO2. Elektros gamybos iš taršaus kuro sumažėjimas ten, kur ji yra gaminama, sąlygos geresnę gyventojų sveikatą.

Įgyvendinant projektą bus aktyviai prisidedama prie darnaus vystymosi horizontaliojo principo įgyvendinimo, kadangi bus didinamas energijos vartojimo efektyvumas. Pagrindiniai ilgalaikiai uždaviniai, prie kurių įgyvendinimo prisidės Projektas, yra šie: - didinti elektros energijos, šilumos gamybos, skirstymo ir vartojimo efektyvumą, sumažinti energijos nuostolius skirstomuosiuose tinkluose – Projekto apimtyje bus diegiamos efektyvesnės atsinaujinančių išteklių energiją naudojančios technologijos, skirtos elektros energijos gamybai namų ūkių reikmėms; - sumažinti teršalų ir išmetamų šiltnamio efektą sukeliančių dujų kiekį pagamintos energijos vienetui – atsinaujinančių išteklių energiją naudojančių technologijų, skirtų elektros energijos gamybai namų ūkių reikmėms, įrengimas namų ūkiuose mažins šiltnamio efektą sukeliančių dujų kiekį; - sumažinti šalies priklausomybę nuo kuro importo, padidinant energijos gamybą iš atsinaujinančių ir atliekinių energijos išteklių – Projekto apimtyje bus diegiamos atsinaujinančių išteklių energiją naudojančios technologijos.


Švietimo ir mokslo ministerijos Švietimo aprūpinimo centras

Projektas ,,Inovacijos vaikų darželyje“ atitinka 2014–2020  m. Europos Sąjungos fondų investicijų veiksmų programos, patvirtintos Europos Komisijos 2014 m. rugsėjo 8  d. sprendimu Nr. C(2014)6397, 9  prioriteto „Visuomenės švietimas ir žmogiškųjų išteklių potencialo didinimas“ 9.2.1. uždavinį ,,Pagerinti mokinių ugdymo pasiekimus skatinant pokyčius švietimo įstaigų veikloje“, kuriame pažymima, kad ESF remiamos veiklos sudarys sąlygas atnaujinti ikimokyklinio ugdymo įstaigose taikomus pasenusius ugdymo organizavimo modelius, metodus, ugdymo įrankius, priemones ir turinį. Projekto uždavinys – parengti pedagogams ikimokyklinio/priešmokyklinio ugdymo metodinės medžiagos rinkinius, skirtus darnaus vystymosi, kūrybingumo kompetencijoms, informacinių technologijų ir STEAM elementams ikimokyklinio ir priešmokyklinio ugdymo srityse diegti, juos išbandyti ir įdiegti. Šiam uždaviniui pasiekti planuojama parengti, išbandyti ir išleisti 2 ikimokyklinio ugdymo ir 2 priešmokyklinio ugdymo metodinės medžiagos rinkinius pedagogams. Rinkiniai bus parengti vadovaujantis šiuolaikiniu požiūriu į vaiką ir jo mokymąsi, amžiaus tarpsnio ypatumus ir į tai, kad ikimokyklinio ir priešmokyklinio amžiaus vaikai geriausiai mokosi ir juos supantį pasaulį pažįsta patys būdami aktyvūs ir praktiškai bandydami, tyrinėdami, eksperimentuodami, kurdami ir spręsdami problemas. Projekto rezultatai: 1. Parengti, išbandyti ir išleisti 2 ikimokyklinio ugdymo metodinės medžiagos rinkiniai (kiekvieno po 4000 egz.) ikimokyklinio ugdymo programai diegti. 2. Parengti, išbandyti ir išleisti 2 priešmokyklinio ugdymo metodinės medžiagos rinkiniai (kiekvieno po 1300 egz.) priešmokyklinio ugdymo programai diegti. 3. Apmokyti 225 ikimokyklinio ugdymo auklėtojai. 4. Apmokyta 150 priešmokyklinio ugdymo pedagogų.

Švietimas skatina žmonių rūpinimąsi visuomeninėmis vertybėmis, lyčių lygybe ir nediskriminavimu, nediskriminavimu dėl negalios, kultūrų įvairove. Kiekvienas turi turėti vienodą teisę pasinaudoti teikiamomis galimybėmis: dalyvauti švietimo veikloje, mokymuose, įgyti naujų įgūdžių, tobulinti kvalifikaciją, gauti pagalbą siekiant tapti ar išlikti aktyviu socialinio gyvenimo dalyviu. Šis projektas, kuriuo siekiama užtikrinti kokybišką ikimokyklinį ir priešmokyklinį ugdymą, neturės neigiamos įtakos ES lygių galimybių politikos įgyvendinimui: visiems naudos gavėjams bus suteiktos vienodos galimybės, nepriklausomai nuo jų lyties, amžiaus, tautybės ir išsilavinimo lygio, rasės, etninės kilmės, religijos ar tikėjimo, negalios, amžiaus ar seksualinės orientacijos, dalyvauti projekte, naudotis jo veiklos rezultatais. Projekto vykdytojai, organizuodami veiklas, taip pat apgalvos, kaip prisidėti prie diskriminavimo mažinimo dėl negalios. Sudarant sutartis su švietimo įstaigomis ir avivaldybėmis bus išsiaiškinta, ar mokymuose ketina dalyvauti neįgalūs asmenys, ir sutartyje bus numatyta, kaip bus bendradarbiaujama, kad būtų sudarytos jiems tinkamas sąlygas dalyvauti mokymuose.


Marijampolės profesinio rengimo centro plėtra ir mokymosi sąlygų gerinimas

Įgyvendinant Marijampolės profesinio rengimo centro (toliau – MPRC) inicijuojamą projektą, planuojama išplėtoti infrastruktūrą, įsigyjant reikiamą įrangą bei atliekant kapitalinio remonto darbus viename iš bendrabučių, taip prisidedant prie profesinio ugdymo infrastruktūros atnaujinimo. Projektas skirtas Sektorinių praktinio mokymo centrų praktinės bazės aprūpinimui pilna įrangos komplektacija, kas leis pilnai paruošti mokinį šiandieninei darbo rinkai, kur dirbama su naujausia įranga. Be to, MPRC yra vienintelis sektorinis praktinio mokymo centras, skirtas visos Lietuvos jaunimui įgyti melioracijos ir kelių statybos ir priežiūros specialybes, todėl projekto rėmuose numatyti bendrabučio kapitalinio remonto darbai, siekiant spręsti atvykusių iš kitų Lietuvos vietovių mokinių patogaus apgyvendinimo klausimus. Atnaujintas bendrabutis būtų tinkamas ir užsienio kolegų – mokytojų bei studentų atvykusių pagal mainų programas apgyvendinimui. Projekto veiklos apima MPRC dviejų sektorinių praktinių mokymo centrų atnaujinimą: Žemės ūkio technologijų sektorinio praktinio mokymo centro ir Melioracijos (kelių statybos/remonto) transporto darbuotojų sektorinio praktinio mokymo centro. Projekto tikslas: gerinti besimokančių profesinį pasirengimą, užtikrinant aukščiausios kokybės švietimo paslaugas ir aplinką, atitinkančias besimokančiųjų poreikius, kartu didinant MPRC patrauklumą ir prieinamumą visuomenei. Projekto rezultatai: įgyvendinus Projektą, bus pasiekti tokie rezultatai – atnaujinta 1 Profesinio mokymo įstaigos infrastruktūra: atnaujintas 1 bendrabutis (priklausantis Melioracijos (kelių statybos/remonto) transporto darbuotojų sektorinio praktinio mokymo centrui); modernia ir būtina įranga aprūpinti 2 sektoriniai praktinio mokymo centrai. Išplėtotos bendrosios ir technologinės MPRC infrastruktūros pasėkoje bus sustiprinta vykdoma profesinio ugdymo veikla bei sudarytos kokybiškos sąlygos bendradarbiavimui.


Agroinovacijų mokslinių tyrimų bazės modernizavimas

Projekto tikslas – sustiprinti MTEPI potencialą Agroinovacijų ir maisto technologijų srityje Vytauto Didžiojo universitete. Tikslui pasiekti numatytas uždavinys – atnaujinti Vytauto Didžiojo universiteto MTEPI infrastruktūrą, pritaikant ją MTEPI veikloms Agroinovacijų ir maisto technologijų srityse.
Projekto metu bus vykdomos dvi veiklos: 1) 4E2p pastato rekonstrukcija; 2) laboratorinės įrangos įsigijimas.
Projekto tikslinės grupės yra:
1. Mokslininkai, tyrėjai vykdantys MTEPI veiklą įkurtose laboratorijose.
2. II  ir III studijų pakopos studentai.
Netiesioginė tikslinė grupė - tai verslo subjektai, kuriems yra reikalingos paslaugos iš MTEPI veiklų.
Rekonstruotame pastate planuojama įkurti mokslinių tyrimų laboratorijas.
Patobulinta infrastruktūra leis VDU mokslininkams efektyviai įsitraukti į MTEPI prioriteto „Tvarūs agrobiologiniai ištekliai ir saugesnis maistas“ įgyvendinimą, nes įgalins tyrėjus tirti ir kurti saugesnes, natūralias maisto žaliavas, maisto sudėtines dalis ir produktus, maisto priedus, inovatyvias maisto pakuotes ir saugojimo technologijas, perspektyvias, adaptuotas maistinių ir pašarinių augalų veisles, galvijų linijų ir genotipų pradinę medžiagą su tiksliniais kokybiniais parametrais, pažangias kenksmingų organizmų kontrolės ir augalų mitybos sistemas, inovatyvias, technologinėmis, aplinkosauginėmis ir logistinėmis savybėmis pasižyminčias veiksmingas trąšas arba jų komponentus, biologinius preparatus, užtikrinančius tvarią aplinką, tiksliosios (precizinės) augalininkystės ir gyvulininkystės ūkininkavimo technologijas
Sukurta infrastruktūra sudarytų galimybes sukurti tobulesnius produktus, sąlygojančius pažangius laipsniškus pokyčius pramonėje, padidinančius, lyginant su rinkoje esančiais analogais, paklausių saugių produktų asortimentą, suteikiančius pasirinkimo įvairovę vartotojams tiek Lietuvoje, tiek užsienio valstybėse, o teikiamos mokslinių tyrimų paslaugos užtikrins investicijų grąžai ir konkurenciją rinkoje.


Pablogėjusi psichoemocinė būsena COVID-19 pandemijos metu gali paspartinti motorinės funkcijos blogėjimą vyresnio amžiaus ir virsšvorį turintiems asmenims, dėl ko gali būti apribota kasdieninė veiklą ir autonomiškumas. Tyrimai rodo, kad Tai či pratimų programa gali pagerinti psichoemocinė būseną bei motorinę funkciją. Visgi nėra žinoma ar Tai či efektyvumas išlieka lėtinio streso, ribojančio pratimų poveikio efektyvumą, metu. Taigi projekto tikslas yra nustatyti Tai či pratimų įtaka vyresnio amžiaus asmenų, turinčių viršsvorį ir nutukimą, psichoemocinei būsenai ir psichomotorinei funkcijai COVID-19 pandemijos metu.
Tyrime dalyvaus vyresnio amžiaus asmenys, kurių kūno masės indeksas yra virš 25 kg/m2. Tiriamieji bus suskirstyti į dvi grupes. Tiriamojoje grupėje tiriamieji dalyvaus 10 savaičių Tai či pratimų programoje, o kontrolinėje grupėje tiriamųjų bus prašoma laikytis įprasto aktyvumo režimo. Bus įvertinta tiriamųjų svorio, patiriamo streso, psichoemocinės būsenos ir psichomotorinės funkcijos kaita.
Praktikos metu studentas įgys žinių kaip analizuoti literatūrą, organizacinių gebėjimų susijusių su tyrimo planavimu, praktinių įgūdžių kurių metų išmoks kaip tirti ir vertini žmogaus psichoemocinę būseną, elgseną (motorinė funkcija) ir streso kaitą, taikant pratimų programą, bei išmoks sisteminti ir apibendrinti gautus tyrimo duomenis, bei formuluoti išvadas. Studentė įgys įgūdžių ir parengs mokslinės veiklos ataskaitas, žodinį pranešimą bei pranešimo santrauką.


Remiantis LR Viešojo administravimo įstatymu, viešoji paslauga – valstybės ar savivaldybių kontroliuojamų juridinių asmenų veikla, teikiant asmenims socialines, švietimo, mokslo, kultūros, sporto ir kitas įstatymų numatytas paslaugas. Viena svarbiausių viešojo valdymo srities problemų yra nepakankama viešųjų paslaugų kokybė ir prieinamumas. Pagal valdžios efektyvumo rodiklius Lietuva yra atsiliekanti ES valstybė. Svarbiausių viešųjų paslaugų (sveikatos apsaugos, švietimo, socialinės apsaugos) kokybė piliečių yra vertinama nepalankiai. Viešojo valdymo procesų efektyvumą lemia viešojo valdymo institucijų ir visuomenės pastangos ir gebėjimai mažiausiomis sąnaudomis priimti ir įgyvendinti viešojo valdymo sprendimus, labiausiai atitinkančius visuomenės poreikius. Siekiant paskatinti NVO aktyviau dalyvauti  sprendžiant viešųjų paslaugų teikimo problemas ir padidinti jų aktyvumą ir galimybes dalyvauti viešojo valdymo procesuose yra inicijuojamas šis projektas. Šį projektą įgyvendins VšĮ Neformalaus ugdymo namai su šiais partneriais (NVO): Vietos veiklos grupių tinklas (nacionalinė skėtinė org.), Vilniaus rajono vietos veiklos grupė ir Viešoji Įstaiga "Nacionalinis Socialinės Integracijos Institutas“.

Teikiamo projekto įgyvendinimo metu bus siekiama padidinti NVO dalyvavimo viešajame valdyme aktyvumą ir kokybę, vykdant dvi veiklas: a) pasiūlymų dėl viešojo valdymo sprendimų (viešųjų paslaugų perdavimo srityje) rengimas ir pristatymas ir b) NVO institucinių gebėjimų stiprinimas. Atsižvelgiant į projekto metu vykdomų veiklų pobūdį, projektu bus prisidedama prie 2014–2020 metų nacionalinės pažangos programos 2 prioriteto „Veikli ir solidari visuomenė“ 2.2 tikslo „Didinti bendruomenių ir nevyriausybinių organizacijų vaidmenį“ 2.2.2 uždavinio „Stiprinti nevyriausybinio sektoriaus vaidmenį“ krypčių: 2.2.2.2., 2.2.2.3. ir 2.2.2.6.

1. Projekto veiklos (renginiai) jei bus poreikis bus organizuojamos patalpose, pritaikytose judėjimo, regos ar kitą negalią turintiems asmenims (netoli nuo įėjimo į pastatą įrengtos asmenims, turintiems negalią, skirtos automobilių stovėjimo vietos, užtikrintos galimybės asmenims, judantiems vežimėliu, be kliūčių savarankiškai patekti į pastatą, nevaržomai judėti pastato patalpų viduje, naudotis liftu ar keltuvu (jei renginys vyksta ne pirmame pastato aukšte), naudotis pritaikyta konferencijų sale ir joje esančia įranga (pvz., nefiksuotos kėdės, mobilieji mikrofonai, prieinama pakyla kalboms sakyti), maitinimo vieta (pvz., judėjimui vežimėliu pritaikyta erdvė tarp stalų, stalo aukštis) bei sanitarinėmis patalpomis (pvz., judėjimui vežimėliu pritaikyta erdvė, prieinamame aukštyje įrengta kriauklė, veidrodis, higienos priemonės), tinkamai pažymėti pastate esantys permatomi objektai (pvz., durys), laiptai ir kitos kliūtys aklųjų ir silpnaregių asmenų judėjimui);
2. informacija apie projekto veiklas (renginius) gyventojams bus platinama ir specifinius poreikius turinčioms tikslinėms grupėms (pvz., asmenims su regėjimo sutrikimais, gestų kalbos vartotojams, asmenims su disleksijos sutrikimais, žemesnio išsilavinimo ar ilgą laiką socialinėje atskirtyje buvusiems asmenims, senyvo amžiaus bei mažiau lietuvių kalbą suprantantiems asmenims) lengvai suprantama (lengvai skaitoma) kalba ir šriftu, vadovaujantis universalaus dizaino principu, kviečiant ir registruojant gyventojus į projekto veiklas (renginius) bus  identifikuojami specialieji dalyvių poreikiai, esant poreikiui, renginio metu užtikrintas vertimas į gestų, užsienio kalbą.


Biržų miesto plėtros strategijos įgyvendinimo administravimas

Biržų miesto socialinių ir ekonominių problemų sprendimui Biržų miesto viektos veiklos grupė parengė Biržų miesto plėtros strategiją 2016-2020 m., į kurios rengimą buvo įtraukti visų sektorių (verslo, NVO, vietos valdžios) atstovai ir aktyvūs gyventojai. Strategijoje iškelti du tikslai:
1. Pagerinti Biržų miesto gyventojų ekonominį aktyvumą ir integraciją į darbo rinką;
2. Skatinti socialinę integraciją, užtikrinant gyventojų poreikius atitinkančių socialinių ir kitų su socialinės atskirties mažinimu susijusių paslaugų teikimą.

Strategija  vidaus reikalų ministro įsakymu (Nr. 1V-505, 2016-07-20) buvo įtraukta į patvirtintą siūlomų finansuoti vietos plėtros strategijų sąrašą. Strategijai įgyvendinti skirti 578 192,35 eurai Europos Sajungos ir valstybės biudžeto lėšų.

Šio projekto tikslas - Sudaryti palankias sąlygas Biržų miesto plėtros strategijos 2016-2020 m. įgyvendinimui. Numatomos veiklos:
- strategijai administruoti reikalingų procedūrų ir vietos plėtros projektų atrankos kriterijų rengimas;
- vietos plėtros projektų vertinimas, atranka ir įgyvendinimo stebėsena;
- strategijos įgyvendinimo stebėsena, vertinimas, atnaujinimas;
- projektų rengėjų ir vykdytojų gebėjimų, reikalingų rengti projektus ir (ar) administruoti jų įgyvendinimą, stiprinimas;
- gyvenamosios vietovės bendruomenės informavimas apie veiklų vykdymo eigą ir rezultatus;
- BMVVG darbuotojų, valdymo organų narių kompetencijų stiprinimas.

Laukiamas rezultatas - sėkmingai įgyvendinta Biržų miesto plėtros strategija 2016-2020 m.


Sėkmingo verslo kelias: nuo konsultacijų iki bendradarbiavimo

Projekto tikslas – mažinti atotrūkį tarp Lietuvos regionų verslumo lygio, didinant viešųjų paslaugų verslui prieinamumą verslo išgyvenamumui ir plėtrai, skatinant skaitmeninio, socialinio ir kultūros ir kūrybinių industrijų verslo plėtrą ir bendradarbiavimą.
Siekiant šio tikslo, projekto įgyvendinimo metu numatoma:
- kurti ir vystyti bendradarbystės centrus regionuose;
- teikti aukštos kokybės konsultacijas tikslinių grupių SVV subjektams apie verslo perdavimo galimybes ir pranašumus, verslo nesėkmės atveju skatinant steigti verslą iš naujo;
- įgyvendinti verslumo skatinimo iniciatyvas, skirtas pradedančiųjų įmonių („startuolių“) verslo plėtrai bei skatinant skaitmeninių technologijų panaudojimą ir plėtrą tikslinių SVV subjektų verslo procesams optimizuoti;
- įgyvendinti KKI plėtros skatinimo ir viešinimo iniciatyvas;
- įgyvendinti su socialinio verslo  viešinimu, mentoryste, bendradarbiavimu susijusias iniciatyvas.


UAB "Avodės" inovatyvių moters higienos priemonių sukūrimas iš natūralių medžiagų

Moterų higienos produktų pasaulinė rinka yra vertinama daugiau nei 20 mlrd. EUR ir tai nestebina, nes šios industrijos vartotojai – pusė pasaulio gyventojų. Nepaisant to, inovacijų šioje srityje stinga, nes rinkoje dominuojantys keletas stambių kompanijų vangiai investuoja į produktų tobulinimą ir naujų produktų kūrimą. Inovacijų stagnacija šioje sirtyje toli gražu nėra sąlygota moterų pasitenkinimo esamomis priemonėmis – net 3 iš 5 moterų yra nepatenkintos esamais produktais rinkoje ir nuolat ieško naujų, labiau atitinkančių jų poreikius sprendimų.
Įsisenėjusios industrijos problemos bei vartotojų nepasitenkinimas skatina naujų Fem-tech įmonių kūrimąsi (2013-2016m investuota daugiau nei 1 mlrd. USD), kurios savo ruožtu ieško technologinių inovacijų padėsiančių spręsti esamas milžiniškos rinkos problemas, tokias kaip pavojingų chemikalų naudojimas moterų higienos priemonėse, toksinio šoko sindromo grėsmės, įvairios infekcijos, naudojimo patogumas bei kasdienės apsaugos užtikrinimas.
UAB „Avodes“ – Fem-tech startuolis įkurtas siekiant išvystyti ir komercializuoti inovatyvų moterų higienos produktą – unikalios konstrukcijos anatomiškai pritaikytą, organišką menstruacinę kempinę, kuri ne tik spręs medicinines problemas susijusias su higieninių priemonių naudojimu, bet ir įgalins moteris jaustis patogiai ir saugiai, išvaduos nuo papildomų, stresą keliančių rūpesčių bei užtikrintų aktyvų gyvenimą papildomas 60 dienų per metus, 40 metų gyvenimo laikotarpiu.

Projekte nėra numatyti veiksmai, kurie turėtų neigiamą poveikį darnaus vystymosi principo įgyvendinimui. Projekte kuriamas produktas - draugiškas aplinkai. Projekto rezultatas - kuriamas produktas prisidės prie visuomenės sveikatos gerinimo, užimtumo didinimo, tausojančio vartojimo). UAB "Avodės" kuriamas verslas prisidės prie darnaus prioritetinių ūkio šakų vystymosi ekonomikos srityje.

Projekte nėra numatoma apribojimų, kurie turėtų neigiamą poveikį moterų ir vyrų lygybės ir nediskriminavimo dėl lyties, rasės, tautybės, kalbos,  kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Projekte kuriamas produktas prisidės prie vyrų ir moterų lygių galimybių skatinimo.


Specialiosios pedagogikos ir psichologijos centras

Vienas iš Valstybinės švietimo 2013–2022 metų strategijos tikslų - pasiekti tokį pedagoginių bendruomenių lygį, kai jų daugumą sudaro apmąstantys, nuolat tobulėjantys ir rezultatyviai dirbantys profesionalūs mokytojai ir dėstytojai.  Šiam tikslui pasiekti, numatyta stiprinti motyvaciją suteikiant galimybių mokytojams ir dėstytojams nuolat tobulinti profesinę kvalifikaciją plečiant kultūrinį akiratį, <...> atrandant įvairesnį pedagoginių funkcijų spektrą; stimuliuoti nuolatinį pozityvios patirties perėmimą ir dalijimąsi tarp dėstytojų bei formaliojo ir neformaliojo švietimo mokytojų, skatinti mokytojų ir dėstytojų judumą šalyje ir tarptautiniu mastu bei kitas keitimosi švietimo idėjomis formas. Tačiau mokytojų, švietimo pagalbos specialistų ugdymo individualizavimo, mokinių įvairovės priėmimo, bendradarbiavimo, siekiant veiksmingo visų mokinių ugdymosi, kompetencijos nepakankamos, todėl šių specialistų kvalifikaciją reikėtų tobulinti. Projektu „Pedagogų ir švietimo pagalbos specialistų kvalifikacijos tobulinimas" siekiama sudaryti sąlygas savivaldybių administracijų švietimo padalinių, švietimo ir švietimo pagalbos įstaigų specialistams susipažinti su kuo platesniu formų, metodų, priemonių spektru, ugdant ir teikiant pagalbą specialiųjų ugdymosi poreikių turintiems, delinkventinio elgesio vaikams ir jų šeimoms, vykdant prevenciją švietimo įstaigose. Planuojama parengti specialistus prekybos žmonėmis bei patyčių ir smurto prevencijos srityse visose Lietuvos savivaldybėse, apmokyti švietimo pagalbos specialistus bei mokytojus naudotis ugdymo metodika, skirta darbui su vaikais, turinčiais autizmo sindromą, bei ugdymo metodika, skirta ankstyvojo ir ikimokyklinio amžiaus vaikų, turinčių autizmo spektro sutrikimų, gebėjimų ir įgūdžių vertinimui;  organizuoti mokymus agresijos prevencijos ir valdymo tema, tęstinius švietimo pagalbos specialistų mokymus; didinti Vaiko minimalios ir vidutinės priežiūros sistemos įgyvendinimo veiksmingumą.


Lietuvos darbo birža prie Socialinės apsaugos ir darbo ministerijos

Projektas „Lietuvos darbo biržos ir teritorinių darbo biržų veiklos efektyvumo tobulinimas, inovatyvių paslaugų kūrimas“ bus įgyvendinimas su Projekto partneriais - 10 teritorinių darbo biržų.Projekto tikslas - Lietuvos darbo biržos ir teritorinių darbo biržų veiklos tobulinimas ugdant darbuotojų specialiuosius gebėjimus, kuriant paslaugų kokybę gerinančias priemones, orientuojantis į teikiamų paslaugų kokybę ir rezultatus. Numatoma įgyvendinti šiuos Projekto uždavinius:Stiprinti darbuotojų specialiuosius gebėjimus, tiesiogiai susijusius su funkcijų vykdymu;Vykdyti Lietuvos darbo biržos ir teritorinių darbo biržų veiklos, paslaugų kokybės gerinimą, naujų paslaugų kūrimą;Užtikrinti EURES veiklos tęstinumą ir paslaugų kokybės tobulinimą.Projekto tikslinė grupė - Lietuvos darbo biržos, teritorinių darbo biržų ir jų skyrių darbuotojai.

Projekte nėra numatyta apribojimų, kurie turėtų neigiamą poveikį įgyvendinant lyčių lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principus. Projektas skatina lyčių lygybės ir nediskriminavimo principų įgyvendinimą, Projekto lėšomis finansuojant tikslinės grupės asmenų mokymus lyčių lygybės ir nediskriminavimo tema. Mokymų turinys apims moterų ir vyrų lygybės bei nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos aspektus darbo rinkoje, įskaitant konkrečius pavyzdžius, t. y. atitikti Lietuvos darbo biržos, teritorinių darbo biržų ir jų skyrių darbuotojų veiklos specifiką ir poreikius, dirbant su skirtingais klientais. Numatomos mokymų temos, kurios užtikrins moterų ir vyrų lygybę ir (arba) nediskriminavimą: Lyčių lygybės nuostatos, Nediskriminavimo principų įgyvendinimas, Tarpkultūrinės kompetencijos ugdymas.


Smurto artimoje aplinkoje mažinimas ir nepakantumo smurtiniam elgesiui ugdymas

Viešoji įstaiga Šeimos santykių institutas

Projekto tikslas - prisidėti prie smurto artimoje aplinkoje mažinimo ir nepakantumo smurtiniam elgesiui ugdymo.
Projekto uždaviniai:
1) tobulinti valstybės, savivaldybės institucijų, NVO ir kitų organizacijų darbuotojų, dirbančių smurto artimoje aplinkoje prevencijos, pagalbos teikimo ir apsaugos srityse profesinę kompetenciją, siekiant plėtoti paslaugų šeimai prieinamumą ir kokybę.
2) didinti visuomenės supratimą apie įvairias smurto apraiškas ir ugdyti nepakantumą smurtiniam elgesiui.
Projekto veiklos:
1) Valstybės, savivaldybės institucijų, NVO ir kitų organizacijų darbuotojų kompetencijų tobulinimas ir tarpinstitucinio bendradarbiavimo stiprinimas;
2) Visuomenės švietimas;
3) Visuomenės informuotumo ir teikiamos pagalbos smurtą artimoje aplinkoje patyrusiems asmenims kokybės ir prieinamumo įvertinimas;
Siekiami rezultatai:
1) Profesinių kompetencijų kėlimo mokymuose ir supervizijose dalyvavusių asmenų skaičius (1000 asm.)
2) Įvykdyta visą visuomenę aprėpianti informacinė kampanija (1vnt.)
3) Apmokyti žurnalistai (20 asm.)
4) Atliktos visuomenės nuomonės apklausos (2019 m., 2020 m., 2021 m.)
5) Atliktas mokslinis tyrimas ir parengta galutinė ataskaita (1 vnt.)
Projekto trukmė: 26 mėn.
Projekto pareiškėjas: VšĮ Šeimos santykių institutas
Projekto partneriai: VšĮ Paramos vaikams centras, VšĮ Lygių galimybių plėtros centras, Kauno moters užimtumo informacijos centras, VšĮ Žmogaus teisių stebėjimo institutas, UAB Adell reklama

Projekto veiklos neturės neigiamo poveikio įgyvendinant darnaus vystymosi principą, o prisidės prie socialinės gerovės didinimo visuomenės sveikatos ir švietimo srityse.

Projekto veiklos neturės neigiamo poveikio įgyvendinant moterų ir vyrų lygybę bei nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principus. Projekto veiklos ir rezultatai bus prieinami visiems dalyviams, taip pat ir turintiems negalią (judėjimo, klausos ar kitą negalią turintiems asmenims).


Projekto "Aleksoto VVG gyventojų vaikų priežiūros organizavimas" įgyvendinimo metu bus siekiama užtikrinti vaikų priežiūros organizavimo paslaugą, siekiant mažinti socialinę atskirtį Aleksoto seniūnijos teritorijoje.
Projektu bus įgyvendinamos sekančios veiklos:
- Savanorių parengimo mokymai.
- Vaikų  maitinimas.
- Vaikų priežiūros organizavimas.
Projekto siekiami rezultatai – bus sukurta socialinę atskirtį patiriančių vaikų priežiūros organizavimo paslauga.
Kiti siekiami kiekybiniai rezultatai - įtraukti ne mažiau kaip 30 projekto dalyvių; parengti ne mažiau, kaip 24 savanoriai, dalyvausiantys vaikų priežiūros ir užimtumo organizavimo veiklose; užtikrinamas maitinimas pagal reikalaujamus normatyvus 30-čiai projekto dalyvių.
Projekto tikslinės grupės:
- socialinę atskirtį patiriantys vaikai, dalyvaujantys projekte;
- savanoriai, dalyvaujantys projekte.
Projekto įgyvendinimo trukmė: 22 mėn.


„UAB Litnaglis“ naujų gamybos pajėgumų sukūrimas įdiegiant inovatyvią fibros gamybos technologinę liniją“

UAB "Litnaglis" gamina ir į daugelį Europos bei pasaulio šalių eksportuoja įvairaus tipo vinis. Siekiant patekinti išaugusį aukštos kokybės metalo fibros, skirtos dispersiniam betono armavimui, rinkos poreikį, susijusį su griežtais šiuolaikinių statinių eksploataciniais reikalavimais, buvo nuspręsta investuoti į naujo gamyklos pastato statybą ir modernių technologijų diegimą bei aukštos kvalifikacijos darbo vietų sukūrimą. Projekto metu planuojama pastatyti gamybines patalpas, įrengti inžinerinius tinklus ir įdiegti inovatyvią fibros gamybos technologinę liniją su automatizuotu kompiuteriniu valdymu, įdiegtomis automatinėmis kokybės kontrolės sistemomis, kuri leis gaminti 2400 tonų produkcijos per metus. Naujas produktas bus sertifikuojamas - tai sudarys galimybę išplėsti įmonės eksportą į esamas ir naujas rinkas. Planuojamas projekto rezultatas - sukurta 10 naujų darbo vietų, pritraukta 1,69 mln. eurų privačių investicijų, 22,88 proc. padidintas įmonės darbo našumas ir produktyvumas.

Projektas prisideda prie darnaus vystymosi politikos ekonominio, socialinio, aplinkosaugos, regionų vystymosi bei kitų aspektų. Nacionalinės darnaus vystymo strategijos (2003 09 11 Nr. 1160) 19.11. punkte aprašytas ekologinio efektyvumo principas. Vadovaujantis šiuo principu tam pačiam kiekiui gaminių pagaminti turi būti sunaudojama vis mažiau energijos ir kitų gamtos išteklių. UAB "Litnaglis" įgyvendins šį principą įdiegusi inovatyvią gamybos technologiją, kurios metu bus suvartojama mažiau elektros, gamtinių dujų ir vandens. Nacionalinės darnaus vystymosi strategijos 19.13 punkte numatytas mokslo ir žinių bei technologinės pažangos principas. Projekto metu bus įdiegtos modernios gamybos technologijos, kurios padidins įmonės darbo našumą, produktyvumą ir ypač konkurencingumą tiek Lietuvos, tiek užsienio šalyse. Darbuotojai bus išmokyti dirbti su nauja gamybos technologine linija ir tokiu būdu pakels asmenines kompetencijas ir kvalifikacijas bei taps konkurencingesni darbo rinkoje. UAB „Litnaglis“ investicijos į naujų gamybos pajėgumų sukūrimą tiesiogiai prisidės prie Telšių regiono integruotų teritorijų vystymo programos 1 tikslo „Padidinti patrauklumą darbui ir investicijoms“ 1.1. uždavinio „Padidinti ūkinės veiklos įvairovę“ rezultato rodiklio – padidėjusios materialinės investicijos, tenkančios vienam regiono gyventojui, EUR per metus“. UAB „Litnaglis“ įgyvendintas investicinis projektas lems regiono ekonomikos ir užimtumo augimą, didins konkurencingumą ir investicinį regiono patrauklumą. Projekte nėra veiksmų, galinčių daryti neigiamą poveikį darnaus vystymosi principų įgyvendinimui; projekte nenumatyti veiksmai, galintys daryti neigiamą poveikį aplinkai, socialinėje, ekonomikos, regionų vystymosi, informacinės visuomenės ir žinių srityse.

Projekto įgyvendinimas neturi neigiamos įtakos lyčių lygybės ir nediskriminavimo principų įgyvendinimui, kaip numatyta Lietuvos Respublikos Lygių galimybių įstatyme (2003 m. lapkričio 18 d. Nr. IX-1826). Priimant naujus įmonės darbuotojus bus atsižvelgiama į jų patirtį ir gebėjimus darbo su technologiniais įrengimais srityje, turimas žinias ir gebėjimus, nepaisant jų rasės arba etninės kilmės, religijos arba tikėjimo, amžiaus, negalios ar seksualinės orientacijos. Taip pat bus sudarytos vienodos naudojimosi projekto rezultatais sąlygos vyrams, moterims ir bet kokios rasės arba etninės kilmės, religijos arba tikėjimo, amžiaus, negalios, seksualinės orientacijos atstovams. Lyčių lygybė ir nediskriminavimas bus užtikrinamas įgyvendinant projekto viešinimo priemones.


Pasvalio rajono bendruomeniniai šeimos namai

Pasvalio rajono savivaldybės administracija

Projektas atitinka Pasvalio rajono savivaldybės strateginio plėtros iki 2020 metų plano vieną iš prioritetinių sričių – žmogiškųjų išteklių ir socialinės gerovės plėtra. Plane iškeltas uždavinys – teikti gyventojams poreikius atitinkančias socialines paslaugas, mažinti socialinę atskirtį, nes rajone ryškiai atsiskleidžia ekonominės padėties kaitos reiškiniai: nedarbas, migracija, gana didelis socialinių paslaugų gavėjų skaičius, nepakankamas vaikų ir jaunimo užimtumo užtikrinimas, augantis tėvų, kuriems trūksta tėvystės gebėjimų auklėjant ir ugdant vaikus, skaičius, didėja šeimų, kurioms reikalinga pagalba dėl sutrikusių santykių šeimoje, didelis socialinės rizikos šeimų skaičius. Kompleksiškai teikiamų paslaugų šeimai, kad galėtume tinkamai spręsti šeimoms iškylančias problemas, rajone nėra.
Tikslinė grupė: jaunos šeimos (kurių bent vienas iš tėvų iki 29 m.), nes būtent jauname amžiuje, neturint gyvenimiškos patirties, pritrūksta žinių ir įgūdžių tinkamam visuomeniniam šeimos funkcionavimui užtikrinti,  kai susiduriama su šeimos ir darbo įsipareigojimų derinimu, darbo paieška, vaikų priežiūra ir pan.; ir šeimos, turinčios sunkumų (nedarbas, liga, krizė). Atsižvelgiant į minėtas aplinkybes, rajono šeimoms svarbu pasiūlyti ir suteikti kompleksines paslaugas, siekti įgalinti šeimas, kol dar nėra iškilusios problemos arba kol šeimos ir darbo įsipareigojimų derinimo, vaikų priežiūros, tarpusavio santykių šeimoje problemos dar nėra įsisenėjusios, kad galima būtų išvengti su minėtomis problemomis susijusios bedarbystės, skurdo, vaikų nepriežiūros.
Kad paslaugos šeimai būtų teikiamos kompleksiškai, lanksčiai, racionaliai naudojant turimus išteklius, planuojame teikti šias paslaugas: pozityvios tėvystės mokymus, psichosocialinę pagalbą, šeimos įgūdžių ugdymą ir sociokultūrines paslaugas, vaikų priežiūros paslaugas, pavėžėjimo paslaugą, potencialios tikslinės grupės informavimo, konsultavimo apie kompleksiškai teikiamas paslaugas šeimai.

Projektas atitinka Nacionalinę  darnaus vystymosi strategiją. Jis įgalins  užimtumo didinimą, nedarbo, skurdo ir socialinės atskirties mažinimą bei švietimo ir mokslo vaidmens didinimą.

Projektas prisidės prie moterų ir vyrų lygybės principų įgyvendinimo ir skatins nediskriminavimą dėl lyties, rasės, tautybės, kalbos, tikėjimo, socialinės padėties, įsitikinimų, amžiaus ir t.t, nes projekto veiklos ir rezultatai bus prieinami visiems dalyviams, taip pat ir turintiems skirtingų poreikių (judėjimo, klausos ar kitą negalią turintiems asmenims).


Kėdainių Sinagogos (Smilgos g. 5A, Kėdainiai) kompleksiškas sutvarkymas, pritaikant kultūrinėms bei kitoms reikmėms

Kėdainių rajono savivaldybės administracija

Pagrindinė projekto problema - nepakankamas kultūros objekto žinomumas ir pritaikymas viešajam naudojimui.
Šią problemą planuojama spręsti paveldo objekte atliekant restauravimo ir kitus tvarkomuosius statybos darbus.
Tikimasi, kad įgyvendimus projektą, bus sudarytos sąlygos atskleisti kultūros paveldo objekto vertingąsias savybes, bus prisidėta prie viešosios infrastruktūros optimizavimo, kur sustiprinus esamą miesto kultūros traukos centrą, bus skatinamas papildomas lankytojų srautas, didinamas patrauklumas investicijoms, verslo plėtrai ir naujų darbo vietų kūrimui. Kapitaliai remontuojamo, restauruojamo sinagogos pastato, esančio Smilgos g. 5A, Kėdainiuose, estetinis vaizdas ir fizinė būklė bus pagerinti. Tai salygos 800 naujų lankytojų įtraukimą į organizuojamas veiklas. Įgyvendinus projektą bus teikiamos kokybiškesnės kultūros paslaugos Kėdainių mieste, nes bus vykdoma atnaujinta ekskursijų programa ir inovatyvūs kultūriniai renginiai. Sutvarkius pastatą bus atskleistos jo vertingosios savybės, kurios bus pristatomos lankytojams. Atsižvelgiant į tai, vertinama, kad bus tenkinami Lietuvos ir užsienio turistų kultūriniai poreikiai. Siekiant sudaryti sąlygas visuomenei pažinti ir naudotis šiuo kultūros paveldo objektu, pritaikant jį  kultūrinėms reikmėms.


Viešųjų turizmo paslaugų ir asmenų aptarnavimo kokybės gerinimas Šiaulių miesto savivaldybėje

Šiaulių miesto savivaldybės administracija

Projektas įgyvendinamas kartu su partneriu Šiaulių turizmo informacijos centru.
Projekto tikslas – padidinti visuomenės pasitenkinimą Šiaulių miesto savivaldybėje teikiamomis viešosiomis turizmo ir investicijų pritraukimo informavimo, konsultavimo paslaugomis bei asmenų, teikiant šias paslaugas, aptarnavimo kokybę. Uždavinys – pagerinti Šiaulių miesto savivaldybės teikiamų viešųjų turizmo ir investicijų pritraukimo informavimo, konsultavimo paslaugų bei asmenų, teikiant šias paslaugas, aptarnavimo kokybę.
Projekto veiklos:
1. Informavimo bei konsultavimo paslaugų teikimo ir klientų aptarnavimo optimizavimas ir tobulinimas Šiaulių turizmo informacijos centre.
2. Informavimo bei konsultavimo paslaugų investicijų pritraukimo klausimais sistemos sukūrimas Šiaulių miesto savivaldybėje.
3. Šiaulių miesto savivaldybės administracijos ir Šiaulių turizmo informacijos centro darbuotojų kompetencijų, reikalingų gerinti paslaugų ir asmenų aptarnavimo kokybę, stiprinimas.
4. Vartotojų patenkinimo paslaugomis tyrimų atlikimas.
Įgyvendintos veiklos ženkliai pagerins paslaugų kokybė iki minimumo sutrumpinant laiką nuo paslaugos užsakymo iki darbų atlikimo ar paslaugos suteikimo ir padidinant suteikiamos informacijos tikslumą bei išsamumą.


Kauno lopšelio-darželio "Svirnelis" modernizavimas didinant paslaugų prieinamumą

Kauno lopšelio-darželio „Svirnelis" veiklos efektyvumo didinimas modernizuojant esamą infrastruktūrą ir įkuriant naujas ugdymo vietas, modernizuotų ir naujai sukurtų erdvių aprūpinimas priemonėmis, skatinančiomis vaikų kūrybiškumą ir savireguliaciją.

Projekte nenumatoma apribojimų, kurie turėtų neigiamą poveikį lyčių lygybės ir nediskriminavimo principų įgyvendinimui. Projekto dalyviai parinkti/parenkami neatsižvelgiant į jų lytį, rasę arba etninę kilmę, religiją arba tikėjimą, amžių, negalią, seksualinę orientaciją. Jokie anksčiau minėti apribojimai nebus taikomi ir planuojamo įgyvendinti projekto naudotojų atžvilgiu. Projekto metu sukurtas turtas bus vienodai prieinamas visiems miesto gyventojams.
Projektu numatomas  prisidėjimas prie universalaus dizaino principo, detaliau nurodytas aprašo 3 priede, pridedame atskirai. Įstaigoje modernizuojamose ugdymo patalpose, kurioje yra vykdoma ikimokyklinio ir (ar) priešmokyklinio ugdymo programa,  bus įrengta bent viena ugdymo(si) vieta, kuria galėtų naudotis vaikai turintys specialiųjų  ugdymosi poreikių; baldų ir įrangos išdėstymas ugdymo patalpoje planuojamas taip, kad patekimas į ugdymo vietą būtų tiesus ir lengvas; tarpai  pakankami, kad galėtų judėti specialiosiomis judėjimo priemonėmis besinaudojantys asmenys; demonstravimui erdvė planuojama taip, kad visiems vaikams, pedagogams ir kitiems darbuotojams ir demonstruojama medžiaga  gerai matoma


Preparato, skirto natūralių ir polimerinių audinių ir pluoštų apdorojimui, suteikiant jiems viricidines savybes, ir jo naudojimo protokolo, sukūrimas

Uždaroji akcinė bendrovė inovacinė firma "MKDS"

Pasaulinė Covid 19 pandemija ir jos atnešti nuostoliai atskleidė, kad nei Lietuvos, nei pasaulio sveikatos apsaugos sistema nėra pasirengusi tokiems iššūkiams.
Šiuo projektu UAB Inovacinė firma MKDS siekia spręsti pasaulines sveikatos apsaugos problemas ir prisidėti prie visuomenės saugumo pandemijos metu. Projekto metu planuojama sukurti inovatyvų preparatą, kuris išplės savaiminio dezinfekavimo paviršių naudojimo diapazoną, pritaikant jį natūralių ir polimerinių pluoštų, stiklo, keramikos paviršių apdorojimui bei suteikiant paviršiams ilgalaikes antibakterines, fungicidines bei viricidines savybes. Projekto rezultatas – inovatyvus  preparatas, skirtas įvairios kilmės paviršių apdorojimui ir jo naudojimo protokolas.
Projekto metu sukurtas produktas bus pasaulinio lygio inovacija, nes ženkliai skirsis nuo rinkoje naudojamų savaiminio dezinfekavimo medžiagų bei technologijų ir pasižymės ne tik platesniu pritaikymu ir didesniu efektyvumu, bet ir išskirtinėmis viricidinėmis savybėmis koronavirusų grupei, lyginant su rinkoje egzistuojančiais analogais.
Didžiausia nauda vartotojams ir bendrai sveikatos apsaugos sistemai – naujojo preparato aktyvumas koronavirusams. Šiuo preparatu apdoroti paviršiai ir priemonės padės apsisaugoti nuo viruso perdavimo ir plitimo, kadangi preparatas gali būti įterptas į įvairios kilmės medžiagas bei padengti įvairius paviršius, ši savybė labai praplečia apsaugos priemones ir naudojimo sritis. Preparato pritaikymas labai platus – jis gali būti taikomas ne tik gydymo įstaigose, bet ir buityje, juo apdorotos priemonės (apranga, veido kaukės, pirštinės) gali būti skirtos ne tik medikams, bet taip pat platinamos prekybos tinkluose ir prieinamos visuomenei, kas labai padidintų visuomenės saugumą pandemijų metu. Labai svarbi savybė - ilgalaikis savaime dezinfekuojantis poveikis, nes šių priemonių nereikia papildomai dezinfekuoti ar kitaip apdoroti, sumažėja sąnaudos, prailginamas naudojimo laikas.


Finansinės priemonės „Verslumo skatinimas 2014–2020“ paskolos gavėjo darbuotojo (-ų) darbo užmokesčio išlaidų dalies kompensavimas

Papildomos finansinės paskatos (darbo užmokesčio išlaidų dalies kompensavimas) paskolų pagal finansinę priemonę „Verslumo skatinimas 2014–2020“ gavėjams, siekiant palengvinti jų įsitvirtinimą rinkoje pradinėje savarankiškos veiklos stadijoje ir paskatinti kurti naujas darbo vietas bei išlaikyti esamas


Kaišiadorių miesto Prezidento A.M. Brazausko parko sutvarkymas ir pritaikymas rekreaciniams, poilsio ir sveikatinimo poreikiams

Kaišiadorių rajono savivaldybės administracija

Projekto tikslas - skatinti ekonominę bei socialinę plėtrą Kaišiadorių mieste, sudarant sąlygas gyventojų užimtumo didėjimui. Šiam tikslui pasiekti numatytas Kaišiadorių miesto centrinėje dalyje esančio A.M. Brazausko parko rekonstravimas. Įgyvendinat Projektą bus atliekami parko ir jo prieigų rekonstrukcijos darbai, pakeičiant esamas parko dangas naujomis, rekonstruojant inžinerinius tinklus būtinus parko funkcionalumui užtikrinti, naujai įrengiant vaikų žaidimo, sporto, poilsio aikšteles, vaizdo stebėjimo kameras, sveikatai ir poilsiui reikalingus stacionarius įrenginius, apšvietimą, atnaujinant žaliuosius plotus, fontaną, mažąją architektūrą. Tikimasi, kad Projekto metu sukurta funkcionali viešoji infrastruktūra taps patrauklesnė miesto gyventojams bei svečiams, skatins gyventojų užimtumą,  pagerins Kaišiadorių miesto  įvaizdį, padidins investicinį patrauklumą.

Projektas prisideda prie Projektų finansavimo sąlygų aprašo 27 punkto įgyvendinimo ir tenkina  27.1 papunktį. Projekto investicijomis mažinamas neigiamas poveikis aplinkai ir tausojami gamtiniai ištekliai. Norint išsaugoti esamus vertingus parko želdinius planuojama sutvarkyti parko teritorija, atnaujinant gamtinę aplinka, papildant ją kraštovaizdžio elementais, sukuriant naują  infrastruktūrą, pritaikytą pilnaverčiam poilsiui.


Turizmo trasų ir maršrutų informacinės infrastruktūros plėtra Lazdijų, Varėnos rajonų ir Druskininkų savivaldybėse

Lazdijų rajono savivaldybės administracija

Šiuo metu Lazdijų ir Varėnos rajonų bei Druskininkų savivaldybių esama turizmo informacinė infrastruktūra yra netolygi ir nepakankamai išvystyta bei neužtikrina čia besilankančių turistų ir lankytojų kompleksinio informavimo apie regione teikiamas turizmo paslaugas poreikio. Savivaldybėse nepakanka viešai prieinamos informacijos apie lankytinus gamtos bei kultūros objektus, neužtikrinamas patogus nuorodų į lankytinus objektus krypties ar vietos žymėjimas, informacija nepritaikyta užsienio šalių turistams ir lankytojams, taip pat žmonėms su specialiaisiais poreikiais.Įgyvendinant projektą numatoma įrengti turizmo ženklinimo infrastruktūrą šių trijų savivaldybių teritorijose, užtikrinant turistų bei lankytojų informuotumą apie savivaldybes jungiančias turizmo trasas ir maršrutus bei juose esančias lankytinas vietas. Projekto metu numatoma įrengti  informacinius stendus bei lentas apie atskirus kultūros ar gamtos objektus, savivaldybes jungiančius dviračių ir kitus maršrutus, taip pat įrengti vandens trasų objektus žyminčius ženklus, informacines rodykles, bei kelio ženklus, nukreipiančius ar žyminčius lankytinus objektus.Taip pat planuojama įrengti interaktyvius informacinius turizmo stendus, kurie bus pritaikyti ir žmonėms su specialiaisiais poreikiais. Skatinant atvykstamąjį turizmą, ypač iš kaimyninių valstybių, turizmo informacija bus pateikiama ir užsienio kalbomis. Projekto įgyvendinimas prisidės prie turizmo objektų bei paslaugų šiame regione informacijos sklaidos, užtikrins turistų bei lankytojų informuotumą apie Lazdijų ir Varėnos rajonų bei Druskininkų savivaldybių lankytinas vietas ir objektus, turizmo maršrutus ir trasas, prisidės ne tik prie regiono, bet ir Lietuvos, kaip turistinės valstybės, žinomumo ir jos įvaizdžio gerinimo.


Lietuvos buhalterių ir auditorių asociacija (toliau – LBAA) įsteigta 1990 m. ir šiai dienai vienija 465 narius. Tai yra didžiausia buhalterius, auditorius ir apskaitos bei audito įmones vienijanti asociacija.
LBAA misija – teikti visuomenei kokybiškas profesines paslaugas, kelti apskaitos specialistų žinių lygį, skatinti nuolat tobulėti profesinėje srityje ir siekti tapti profesionalais.
Siekiant įgyvendinti savo organizacijos užsibrėžtus tikslus ir uždavinius bei patenkinti rinkos poreikius, LBAA įgyvendina projektą „Audito ir apskaitos sektoriaus įmonių darbuotojų specialiųjų kompetencijų ugdymas“, kurio metu bus organizuojami specialieji mokymai ir tokiu būdu keliama partnerių darbuotojų kvalifikacija. Įgyvendinant projektą bus sprendžiama buhalterių nuolatinio tobulėjimo problemą suteikiant galimybę dalyvauti specialiųjų kompetencijų mokymuose.
Šis projektas skirtas buhalterių, apskaitos specialistų ir auditorių tikslinei grupei. Projekto metu organizuojami specialieji, konkrečias kompetencijas keliantys mokymai. Mokymai parinkti atlikus LBAA narių apklausą, tad suplanuotos veiklos yra tikslingos, keliančios specialiąsias dirbančių asmenų kompetencijas ir itin reikalingos jau dirbantiems asmenims.


UAB "MedicPartners" paslaugų plėtra - inovatyvaus odontologinio mokymų centro kūrimas

UAB „MedicPartners“ įsteigta 2008 m. yra odontologines paslaugas teikianti įmonė. Šiuo metu klinikoje dirba visų sričių vaikų bei suaugusiųjų specialistai ir teikiamos visos odontologijos gydymo paslaugos: vaikų odontologija, profesionali burnos higiena, ortodontija, dantų balinimas, terapinė odontologija, endodontija, protezavimas, estetinis plombavimas, chirurgija bei implantavimas. Įmonės teikiamos aukštos kokybės paslaugos yra užsitarnavusios klientų pasitikėjimą vietinėje rinkoje. Atsižvelgiant į rinkos augimo potencialą, įmonė siekia didinti užimamą rinkos dalį, bet tuo pačiu įeiti į naują paslaugų sritį, ir taip didinti įmonės darbo našumo rezultatus. Šiam tikslui pasiekti UAB „MedicPartners“ numato atidaryti naujas technologiškai modernias patalpas, kuriose teiks odontologijos bei mokymo centro paslaugas. Su šiuo projektu bus kuriama pridėtinė vertė ne tik klinikai, bet ir visam regionui. Taipogi projekto įgyvendinimas įmonei atvers galimybes tapti odontologijos mokymo centru kitų klinikų, esančių tiek Lietuvoje, tiek užsienyje, darbuotojams .


Linkuvos socialinių paslaugų centro infrastruktūros atnaujinimas ir paslaugų plėtra

Pakruojo rajono savivaldybės administracija

Atsižvelgiant į augantį socialinių paslaugų poreikį ir didelį senyvo amžiaus asmenų skaičių, Pakruojo rajono savivaldybė siekia įgyvendinti projektą ir išplėsti Linkuvos socialinių paslaugų centro veiklą, įrengiant 10-ties vietų socialinės globos namus, kuriuose bus teikiama trumpalaikė socialinė globa, įskaitant atokvėpio paslaugas. Projekto įgyvendinimo metu numatoma rekonstruoti dalį pastato, esančio adresu Parko g. 4, Linkuva (unikalus Nr. 6596-1005-3036): atlikti vidaus patalpų remonto darbus, sutvarkant apie 160 kv.m ploto, renovuoti rekonstruojamos pastato dalies šildymo ir vandens sistemas, sanitarinius mazgus, elektros instaliaciją, ryšio komunikacijas, pakeisti radiatorius, langus, duris, apšiltinti numatomos rekonstruoti pastato dalies stogą, sienas, atlikti lauko laiptų pertvarkymo darbus įrengiant pandusą, įrengti iškvietimo sistemą. Socialinės globos namuose dirbs ilgametę patirtį turintys specialistai, todėl senyvo amžiaus asmenims bus teikiama kokybiška trumpalaikė socialinė globa, įskaitant atokvėpio paslaugas. Įgyvendintas projektas prisidės prie socialinių paslaugų prieinamumo bendruomenėje gerinimo, regioninių skirtumų mažinimo ir socialinių paslaugų infrastruktūros bendruomenėje senyvo amžiaus asmenims plėtojimo.


Skuodo miesto Žydų kvartalo sutvarkymas: dangų įrengimas ir apšvietimo sistemų modernizavimas

Skuodo rajono savivaldybės administracija

Projekto metu bus įrengti šaligatviai su pėsčiųjų-dviračių taku Laisvės g. atkarpoje, Skuodo mieste nuo Vydūno g. iki Laisvės g. 38 namo. Šioje atkarpoje bus įrengtos automobilių stovėjimo aikštelės, kuriose numatoma įrengti apšvietimą, bus sutvarkyti privažiavimai nuo gatvės iki namų. Taip pat planuojama sutvarkyti teritoriją – dabar esančioje žalioje zonoje tarp gatvės ir namų bus iškirsti nereikalingi medžiai bei krūmai ir pasodinti nauji medžiai bei užsėta žolė. Įgyvendinus projektą, bus atnaujinta Skuodo miesto Žydų kvartalo viešųjų erdvių infrastruktūra Laisvės g., nutiesiant pėsčiųjų takus ir dviračių taką, įrengiant automobilių aikšteles su apšvietimu, sutvarkant privažiavimus. Laisvės g. gyventojams padidės gyvenamosios vietos patrauklumas, bus patogesnė prieiga ir privažiavimas prie namų, aplinkinių teritorijų gyventojai naudosis pėsčiųjų ir dviračių takais, o smulkieji verslininkai dėl patogaus privažiavimo ir prieigos, taip pat dėl galimybės saugiai ir patogiai pasistatyti automobilį, gali tikėtis didesnių klientų srautų. Įgyvendinus projektą bus sudarytos palankesnės sąlygos vystyti bei kurti smulkųjį ir vidutinį verslą.

Projektas prisidės prie darnaus vystymosi principo įgyvendinimo - projekto metu bus vykdoma nemotorinio transporto tinklų, iš jų pėsčiųjų ir dviračių eismui skirtos infrastruktūros, plėtra, įrengiant pėsčiųjų taką vienoje Laisvės gatvės pusėje ir pėsčiųjų taką su dviračių taku kitoje gatvės pusėje, atkarpoje nuo Vydūno g. iki Laisvės g. 38,Skuodo mieste.


Darnaus judumo priemonių diegimas Birštono mieste

Vadovaujantis parengtu Birštono miesto darnaus judumo planu yra numatyta įrengti dviračių saugaus laikymo infrastruktūrą Birštono mieste: daugiabučių namų kvartaluose,  prie viešąsias paslaugas teikiančių įstaigų bei kitose kurorto viešosiose erdvėse. Projekto įgyvendinimo metu planuojama įrengti dviračių saugojimo stoginė Birštono gimnazijos teritorijoje, dviračių saugyklos daugiabučių kvartaluose, dviračių pastatymo stovai miesto viešosiose erdvėse bei prie viešąsias paslaugas teikiančių įstaigų.

Siekiant darnaus vystymosi principo projekto įgyvendinimo metu bus investuojama į aplinkai mažesnį neigiamą poveikį darančių transporto priemonių - dviračių naudojimo  skatinimą skukuriant šių transporto priemonių patogią saugojimo infrastruktūrą mieste.  Dviračių naudojimo ir saugojimo infrastruktūros sukūrimas skatins vartotojus pereiti prie aplinką neteršiančių transporto priemonių - dviračių, kurių naudojimas mažintų kurorte užterštumą ir įprastiniu iškastiniu kuru varomų transporto preimonių išmetamų CO2 dujų kiekį. Išdavoje būtų kuriama sveikesnė aplinka tiek vietos gyventojams, tiek kurorto svečiams.

Projekte nėra numatyta jokių veiksmų, kurie galėtų pažeisti moterų ir vyrų lygybę ar kitaip sudaryti diskriminacines sąlygas lytiniu pagrindu, o sukurta viešoji dviračių saugojimo infrastruktūra bus pritaikyta naudotis visų visuomenės grupių atstovams.


Pastato Parko g. 10, Rietave, renovacija, pritaikant jį Rietavo Mykolo Kleopo Oginskio meno mokyklos veiklai

Šiuo metu Rietavo Mykolo Kleopo Oginskio meno mokykla veiklą vykdo adresu Paupio g. 8, Rietave. Pastato plotas yra 361,45 kv. m, todėl pagal Higienos normas didžiausias projektinis mokinių skaičius yra tik 45 mokiniai. Pastatas suskirstyta mažomis, ankštomis patalpomis, kurios nėra tinkamos neformaliojo švietimo paslaugoms vykdyti pagal Meno mokyklos vykdomas kryptis (muzika, dailė). Patalpos nusidėvėjusios, todėl sunku tinkamai organizuoti repeticijas, renginius. Dalis mokymosi proceso supaprastinama ir tai gali turėti neigiamą poveikį mokinių gabumui ir pasiekimams. Nors bendras mokinių skaičius mažėja Meno mokyklos mokinių skaičius didėja. Pagal Meno mokyklos administracijos duomenis 2013 m. mokykloje mokėsi 144, 2015 m. 148, 2017 m. 150 mokinių. Tai rodo, kad neformaliojo švietimo paslaugų poreikis pagal Meno mokyklos vykdomas kryptis didėja.

Pridedama „Visuomenės švietimas ir žmogiškųjų išteklių potencialo didinimas“ 09.1.3-CPVA-R-725 priemonės „Neformaliojo švietimo infrastruktūros tobulinimas“ projektų finansavimo sąlygų aprašo 2 priedas.


Lietuvos Respublikos sveikatos apsaugos ministerija

Sveikatos apsaugos ministerija rengia "Išmintingąjį vaistų sąrašą", kurio tikslas gerinti vyresnio amžiaus žmonių sveikatą, skatinant racionalų vaistų vartojimą ir skiriant daugiau dėmesio sveikatos išsaugojimui ir stiprinimui, gilinti pacientų raštingumą apie racionalų vaistų vartojimą ir plėsti sveikatos priežiūros, farmacijos specialistų žinias apie racionalų vaistų vartojimą.

Dažnai konkrečiai ligai gydyti gydytojas gali rinktis iš kelių ar net keliolikos tos pačios farmakoterapinės grupės vaistų, kurie pasižymi labai panašiu veiksmingumu, saugumu, tačiau kaina reikšmingai skiriasi. Sudarytas „Išmintingasis vaistų sąrašas“ suteiktų gydytojui nešališką, moksliniais įrodymais pagrįstą informaciją apie vaistus ir leistų pacientui paskirti tą vaistinį preparatą, kurio veiksmingumo, saugumo ir kainos santykis yra optimalus. Pacientams orientuotas leidinys leis pacientams suprasti, koks vaistinis preparatas yra tinkamiausias jų ligai gydyti.

Projekto metu bus parengtas „Išmintingasis vaistų sąrašas“, kuriame bus nurodytos ligos ir kokie vaistai joms gydyti turėtų būti pasirenkami kaip pirmo pasirinkimo remiantis įrodymais pagrįstos medicinos, vaistų veiksmingumo, saugumo, ekonomiškumo santykio vertinimo principais.
Taip pat numatoma „Išmintingojo vaistų sąrašo” pristatymui rengti mokymus, kurie prisidės prie sveikatos priežiūros specialistų, farmacijos specialistų ir pacientų informavimo apie gydymo vaistais naujoves ir kaip būtina gydymo procese vadovautis racionaliais vaistų vartojimo principais.

Visiems dalyviams bus sudarytos vienodos sąlygos dalyvauti projekto veiklose nepaisant lyties, amžiaus, lytinės orientacijos, negalios, rasės ar etinės priklausomybės, religijos, įsitikinimų ir kitų Lietuvos Respublikos tarptautinėse sutartyse ar įstatymuose numatytų pagrindų.
Esant poreikiui visa reikalinga mokymų medžiaga ir patalpos bus pritaikytos neįgaliesiems ar žmonėms su judėjimo negalia.


Jūrinio slėnio branduolio sukūrimas ir studijų infrastruktūros atnaujinimas (JŪRA), II etapas

Klaipėdos universitetas išstudijavęs šiuo metu Lietuvoje, konkrečiai Baltijos regione, vyraujančias MEPI srityje problemas, priėmė sprendimą įgyvendinti projektą, kurio metu Klaipėdos universiteto miestelio teritorijoje bus išplėtota bendroji ir technologinė mokslinių tyrimų ir eksperimentinės plėtros ir inovacijų infrastruktūra, pastatant naują mokslinių laboratorijų pastatą (~5900 kv. m.), įsigyjant susijusią MTEPI įrangą ir taip prisidedant prie MTEPI infrastruktūros atnaujinimo ir kūrimo sumanios specializacijos srityse. Nauja MTEPI infrastruktūra bus skirta moksliniams tyrimams, MTEPI veiklų komercializavimui, eksperimentinės (technologinės) plėtros jūros aplinkos ir jūrinių technologijų MTEPI tyrimais biomedicinos, fizinių ir technologijos mokslų srityse darbams vykdyti naujai įrengtose Pastato laboratorijose: Jūros ekosistemų, Jūros chemijos, Vandens transporto technologijų, ir Jūrinių konstrukcijų patikimumo tyrimų.Įgyvendinus Projektą, bus pasiekti tokie rezultatai: pastatytas 1 mokslinių laboratorijų pastatas; atnaujinta mažiausiai 80 bendrų darbo vietų mokslinių tyrimų srityje (iš jų 46 naujos ir 34 atnaujintos darbo vietos); sukurtos 4, bet įranga aprūpintos 3 mokslinės laboratorijos. Išplėtotos bendrosios ir technologinės MTEPI infrastruktūros pasėkoje bus sustiprinta vykdoma mokslinė veikla, bus sudaromos naujos bendradarbiavimo mokslo ir studijų srityje sutartys su kitais ūkio subjektais – pasirašytos bendradarbiavimo sutartys tarp tyrimų institucijų ir verslo įmonių, taip prisidedant prie MTEPI veiklų komercializavimo procesų.


Projekto tikslas - pasitelkiant savanorystę per sociokultūrines veiklas didinti miesto bendruomenės narių socialinę integraciją, prisidėti prie Utenos miesto vietos plėtros strategijoje numatytų veiklų įgyvendinimo, siekiant Utenos miesto bendruomenės atskirties mažinimo.  Projekto tikslinė grupė – socialinę atskirtį patiriantys asmenys (socialinės rizikos, nepasiturinčių šeimų vaikai, jaunimas ir kiti šeimos nariai) bus įtraukti į nevyriausybinių organizacijų veiklas, bei Utenos bendruomenės gyvenimą. Siekiant didinti socialinės rizikos asmenų įtrauktį į projekto veiklas bus aktyviai įtraukti savanoriai, kurie bus apmokyti ir parengti darbui projekto veiklose. Projekto konsultantas parengs Utenos mieste teikiamų socialinių, kultūrinių paslaugų teikėjų duomenų bazę, pasitelkdamas savanorius projekto tikslinei grupei teiks informavimo ir tarpininkavimo paslaugas. Lygiagrečiai bus vykdomos sociokultūrinės veiklos skirtos tikslinei grupei: šeimų savaitgaliai, vakaronės, išvykos, ugdomi socialiniai įgūdžiai. Pažintinių žygių, vaikų stovyklų metu, plėtojami bendradarbiavimo ir lyderystės gebėjimai. Projekto veiklų įgyvendinime dalyvaus  dvi nevyriausybinės organizacijos (NVO), 200 tikslinės grupės asmenų, bus apmokyta 20 savanorių projekto veiklų vykdymui.

Darnaus vystymosi principo įgyvendinimas bus užtikrinamas socialinėje, ekonomikos ir  teritorijų vystymo srityse. Projektas mažins tikslinės grupės dalyvių socialinę atskirtį suteikdamas galimybes visiems, nepriklausomai nuo  turtinės padėties, išsilavinimo dalyvauti siūlomuose projekto 1.1, 1.2, 1.3, 2.1, 2.2 , 2.3, 3.1,3.2, 3.3, 3.4 veiklose. Dalyviai dalyvaudami veiklose įgyvendinančiose  3 projekto uždavinį įgis gebėjimų, kuriuos  pritaikys profesiniame gyvenime, kas prisidės prie šalies ekonomikos augimo. Projekte organizuojamų veiklų aplinka bus saugi, stiprinanti  bendravimo, bendradarbiavimo bei žmogaus darnaus santykio su aplinka įgūdžius.

Projekte nėra apribojimų, kurie turėtų  neigiamą poveikį  moterų ir vyrų lygybės ir nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui. Dalyvaujantys projekto 1.1, 1.2, 1.3, 2.1, 2.2 , 2.3, 3.1,3.2, 3.3, 3.4 veiklose vaikai, jaunimas ir suaugusieji  nepatirs šio principo apribojimų.  Visi dalyviai nediskriminuojami  dalyvaus savanorių mokymo ir rengimo veiklose, visiems  tikslinės grupės dalyviams bus suteikiamos lygios teisės  dalyvauti sociokultūrinėse ir socialinių įgūdžių  ugdymo projekto veiklose. Projekto veiklos ir rezultatai bus prienami visiems dalyviams turintiems skirtingų poreikių (renginiai organizuojami lengvai pasiekiamose vietose, informacija apie projekto veiklas bus perduodama įstaigoms, dirbančios su asmenimis turinčiais skirtingus poreikius).  Įdarbintas tarpininkavimo paslaugų konsultantas padės šiems asmenims sužinoti apie organizuojamas veiklas ir jose dalyvauti.  Parenkant projekto valdyme ir administravime dalyvausiančius asmenis, partnerius , o taip pat įvairias paslaugas teiksiančias organizacijas, fiziniai bei juridiniai asmenys nebus diskriminuojami dėl lyties, rasės arba etninės kilmės, religijos arba tikėjimo, amžiaus, negalios, seksualinės orientacijos bei kitų veiksnių. Dėmesys bus kreipiamas į jų kvalifikaciją ir gebėjimą tinkamai atlikti  pavestas užduotis.


Požeminio vandens būklės monitoringo sistemos stiprinimas

Lietuvos geologijos tarnyba prie Aplinkos ministerijos

Pagrindinis projekto tikslas – stiprinti Baltijos jūros, kitų paviršinių vandens telkinių ir požeminio vandens būklės (ekologinių, biologinių, cheminių, hidrologinių, teršalų apkrovos parametrų) stebėsenos, vertinimo taršos kontrolės ir ir likvidavimo sistemą, taip pat techninius šios sitemos pajėgumus, taip prisidedant prie Baltijos jūros ir kitų paviršinių vandens telkinių būklės gerinimo. Požeminis vanduo sudaro neatsiejamą hidrologinio ciklo dalį, t.y. jo kiekis ir kokybė dalyvauja formuojant paviršinių vandens telkinių būklę. Efektyvūs, operatyvūs ir patikimi požeminio vandens ir geologinės aplinkos tyrimai reikalingi vertinant požeminio vandens išteklių būklę, jos kaitą, išaiškinat užterštas teritorijas, o taip vertinant taikomų aplinksauginių priemonių efektyvumą regioniniu ir lokaliu mastu. Pagrindinė priemonė - grunto ir vandens mėginių fizikinių rodiklių bei cheminės sudėties tyrimai taikant šiuolaikiškus metodus lauko bei laboratorinėmis sąlygomis.
Planuojama įsigyti mobiliąją laboratoriją sukomplektuotą padidinto pravažumo automobilyje, kurią sudarytų rentgeno spindulių fluorescensijos spektrometras, kuriuo atliekamas gamtinės aplinkos (dirvožemio, dumblo, uolienų bei grunto) mėginių geocheminės sudėties kiekybinis įvertinimas, nešiojama laboratorija ir pH matuoklis skirti vandens fizikinėms savybėms matuoti lauko sąlygomis.  Padidinto pravažumo, talpus automobilis reikalingas norint pasiekti stebimuosius gręžinius ir tyrimo vietas, dalis kurių yra atokiau nuo gyvenamųjų teritorijų, kaip galima arčiau, nes vandens ir grunto mėginių paėmimui naudojama papildoma įranga (elektros generatoriai, siurbliai, vandens pakėlimo sistemos, rankiniai grąžtai ir t.t.).
Detaliems vandens cheminės sudėties tyrimams numatoma įsigyti stacionarų jonų chromatografą


„Parama socialinėms įmonėms 2014 – 2015 m.“

Projekto esmė – mokėti socialinėms įmonėms teisės aktuose numatyto dydžio darbo užmokesčio ir valstybinio socialinio draudimo įmokų dalinę kompensaciją ir asistento subsidiją. Projekte dalyvaus 138 partneriai, iš jų 64 socialinės, 65 neįgaliųjų socialinės įmonės ir 9 teritorinės darbo biržos.  Projekto metu bus remiamos šios veiklos:
1. Socialinėse įmonėse dirbančių neįgaliųjų, turinčių sunkų neįgalumo lygį, ar neįgaliųjų, kuriems nustatytas 0-25 procentų darbingumo lygis arba didelių specialiųjų poreikių lygis, darbo užmokesčio ir valstybinio socialinio draudimo įmokos. Numatoma, kad projekte dalyvaus 320 šios tikslinės grupės neįgaliųjų darbuotojų.
2. Socialinėse įmonėse dirbančių neįgaliųjų, turinčių vidutinį neįgalumo lygį, ar neįgaliųjų, kuriems nustatytas 30-40 procentų darbingumo lygis arba vidutinių specialiųjų poreikių lygis, darbo užmokesčio ir valstybinio socialinio draudimo įmokos.Numatoma, kad projekte dalyvaus 2020 šios tikslinės grupės neįgaliųjų darbuotojų.
3. Socialinėse įmonėse dirbančių neįgaliųjų, turinčių lengvą neįgalumo lygį, ar neįgaliųjų, kuriems nustatytas 45-55 procentų darbingumo lygis arba nedidelių specialiųjų poreikių lygis, darbo užmokesčio ir valstybinio socialinio draudimo įmokos. Numatoma, kad projekte dalyvaus 2360 šios tikslinės grupės neįgaliųjų darbuotojų.
4. Subsidija asistento (gestų kalbos vertėjo) išlaidoms. Numatyta, kad asistento subsidija bus mokama neįgaliųjų socialinėse įmonėse dirbantiems 110 asistentų, kurie darbo funkcijas padės atlikti 320 neįgaliųjų, kuriems nustatytas iki 40 proc. darbingumo lygis.
Atsižvelgiant į tai, kad asmenims, turintiems sunkų ar vidutinį neįgalumo lygį, ar neįgaliesiems, kuriems nustatytas neviršijantis 40 procentų darbingumo lygis arba didelių ar vidutinių specialiųjų poreikių lygis, darbo funkcijoms atlikti  būtina  asistento  (gestų  kalbos  vertėjo) pagalba, šioms išlaidoms kompensuoti ir bus mokama subsidija asistentui.

Klaipėdos raj.,Kauno raj.,Panevėžio miesto,Biržų raj.,Šilutės raj.,Širvintų raj.,Vilniaus raj.,Kauno miesto,Pakruojo raj.,Kupiškio raj.,Mažeikių raj.,Kelmės raj.,Klaipėdos miesto,Akmenės raj.,Plungės raj.,Šakių raj.,Joniškio raj.,Kalvarijos,Marijampolės,Lazdijų raj.,Kaišiadorių raj.,Kretingos raj.,Šalčininkų raj.,Tauragės raj.,Alytaus miesto,Alytaus raj.,Panevėžio raj.,Telšių raj.,Šiaulių miesto


330 kV elektros perdavimo oro linijos Kruonio HAE–Alytus statyba

Viena iš priemonių Lietuvos energetinei nepriklausomybei užtikrinti yra tarpsisteminė elektros jungtis su Lenkija („LitPol Link“). Norint šią jungtį išnaudoti visu pajėgumu (t.y. kad nebūtų taikomi galių mainų ribojimai), turi būti pastatyta nauja pažangi dvigrandė 330 kV elektros perdavimo oro linija (OL) Kruonio hidroakumuliacinė elektrinė (HAE)–Alytus. Esamos infrastruktūros jungčiai išnaudoti neužtenka. Nauja dvigrandė 330 kV elektros perdavimo OL Kruonio HAE–Alytus sudarys sąlygas patikimiems elektros galių mainams tarp Lietuvos ir Lenkijos, padidins perdavimo tinklo patikimumą ir energetinį saugumą, prisidės prie  Lietuvos elektros energetikos sistemos integracijos į Europos elektros energetikos sistemą.
Naujos linijos statyba sudarys technines galimybes išnaudoti Europos Sąjungos bendros elektros rinkos teikiamus privalumus, sudarys sąlygas susiformuoti konkurencingoms elektros kainoms galutiniams vartotojams, užtikrins elektros tiekimo saugumą ir svariai prisidės prie elektros energetikos sektoriaus darnios plėtros. Pasitelkus naujas technologijas bus užtikrinamas elektros energijos tiekimo patikimumas ir saugumas. Tai savo ruožtu leis gerokai sumažinti vienos iš pagrindinių grėsmių – elektros energijos tiekimo pažeidžiamumo Lietuvoje – lygį. Bus sušvelninta viena iš Lietuvos silpnybių – nepakankamas elektros energijos tiekimo patikimumo lygis. Pagal projektą pagerintas perdavimo tinklas užtikrins elektros energetikos sistemos patikimumą bei leis optimizuoti elektros energijos rinkos veiklą. Geresnė elektros energetikos sistemos integracija su kitų šalių rinkomis padidins galimybę gauti pigesnę elektros energiją ir taip sukurti naudą vartotojams.


Kraujotakos sistemos ligų gydymo ir diagnostikos paslaugų infrastruktūros gerinimas Kauno klinikose

Lietuvos sveikatos mokslų universiteto ligoninė Kauno klinikos

Projektu siekiama pagerinti ankstyvą kraujotakos sutrikimų diagnostiką, išeminės širdies ligos (IŠL) ir didelės kardiovaskulinės rizikos pacientų atranką, užtikrinti šiuolaikinius standartus atitinkantį IŠL ir miokardo infarkto (MI) gydymą ne tik tikslinių teritorijų, Kauno miesto, bet ir visos šalies gyventojams, tuo prisidedant prie efektyvios ir savalaikės pagalbos ištiktiesiems MI sistemos plėtros Lietuvoje, siekiant mažinti sveikatos priežiūros netolygumus bei sergamumo, mirtingumo, mirštamumo ir ilgalaikio neįgalumo rodiklius. Kauno klinikos yra viena pagrindinių. Lietuvos ligoninių, kurioje gydomi pacientai iš visos Lietuvos. Įgyvendinant projektą lėšos bus investuojamos į IŠL, ypatingai MI, diagnostikai, gydymui bei gydymo efektyvumo monitoravimui skirtos naujos medicininės įrangos įsigijimą bei patalpų rekonstrukciją. Šiuo metu turima medicininė įranga yra nepakankama, dalis įrangos susidėvėjusi, patalpos neatitinka keliamų reikalavimų, todėl yra apribojamas paslaugų teikimas ir kokybė. Atnaujinta medicininė įranga leis iš esmės pagerinti specializuotos kardiologinės pagalbos (susijusios su širdies ir kraujagyslių ligų diagnostika) prieinamumą Kauno klinikose iš tikslinių teritorijų ir kitų savivaldybių atvykstantiems pacientams, sumažins sudėtingų tyrimų kartojimo dažnį, eiles pas specialistus bei eiles instrumentiniams tyrimams, paspartins detalų ištyrimą, taip pat padės išvengti pirminių ir pakartotinių hospitalizavimų, leis sumažinti kraujotakos ligų paūmėjimų bei jų komplikacijų dažnį, padės sumažinti stacionare gydomų pacientų skaičių, kuriems paslaugos bus suteikiamos ambulatoriškai, turėtų sutrumpėti gydymo stacionare trukmė. Dalies Kauno klinikų patalpų modernizavimas leis užtikrinti sanitarinį-epidemiologinį ir higienos normas atitinkantį rėžimą, teikiamų paslaugų atitikimą ES standartams. Atnaujintų patalpų dėka padidės pacientų pasitenkinimas ligoninės aplinka, pagerės jų psichologinė būklė, pagerės personalo darbo ir poilsio sąlygos.

Jurbarko raj.,Kauno raj.,Kėdainių raj.,Akmenės raj.,Prienų raj.,Šakių raj.,Raseinių raj.,Joniškio raj.,Kalvarijos,Radviliškio raj.,Marijampolės,Lazdijų raj.,Kaišiadorių raj.,Jonavos raj.,Pakruojo raj.,Kazlų Rūdos,Vilkaviškio raj.,Kelmės raj.,Alytaus miesto,Alytaus raj.,Šiaulių miesto,Birštono,Šiaulių raj.


„Įmonių socialinės atsakomybės skatinimas“

Lietuvos Respublikos socialinės apsaugos ir darbo ministerija

Šio projekto įgyvendinimas padės įmonėms savo veikloje taikyti socialinės atsakomybės principus, prisidėti prie darnaus vystymosi ir užtikrinti Valstybės pažangos strategijoje nurodyto tikslo įgyvendinimą, verslo socialinę atsakomybę suvokiant kaip šiuolaikinę verslo praktiką.
Siekiant užtikrinti ĮSA rezultatų matavimą pagal objektyvius rodiklius ir ĮSA duomenų prieinamumo gerinimą, bus sukurtas Lietuvoje verslo tvarumo ir atsakingumo indeksas, kuris padės objektyviai matuoti pažangą ĮSA srityje. Bus parengta verslo tvarumo ir atsakingumo indekso skaičiavimo metodika ir įgyvendintas verslo tvarumo ir atsakingumo indekso apskaičiavimo pagal parengtą metodiką bandomasis projektas 10 – yje įmonių.
Bus organizuotos 2 tarptautinės konferencijos, 75 praktiniai seminarai įmonių vadovams, darbuotojams, darbdavių ir darbuotojų atstovams bei 288 mokymai įmonių atstovams socialinės atsakomybės ir darnaus vystymosi temomis, 120 įmonių bus konsultuojamos socialinės atsakomybės diegimo klausimais, mokomos kaip parengti socialinės atskaitomybės ataskaitas, po mokymų ir konsultacijų planuojama parengti ne mažiau kaip 50 ĮSA atskaitomybės ataskaitų. Mokymuose dalyvaus ne mažiau kaip 2900 asmenų. Bus atliktos 2 ĮSA paplitimo ir potencialo savivaldybėse analizės, vykdant įmonių vadovų ir darbuotojų apklausas. Taip pat numatyta patikslinti ĮSA pažangos šalies lygmeniu vertinimo metodiką, atsižvelgiant į tarptautiniu mastu pripažintas gaires ir standartus, bus parengta ir atnaujinta 14 metodinių leidinių socialinės atsakomybės tema. Taip pat bus atliktas visuomenės nuomonės tyrimas socialinės atsakomybės, atsakingo verslo temomis.
Taip pat bus siekiama įgyvendinti iki 50 daugiašalių bandomųjų socialinės atsakomybės projektų įtraukiant įmones ir nevyriausybines organizacijas.
Bus vykdoma ĮSA diegimo pažangos stebėsena pagal ĮSA pažangos šalies lygmeniu vertinimo metodiką, įvertinant pažangą 2012–2015 m. ir 2016–2019 m. laikotarpiais, stebėsenos rezultatai (ataskaitos) bus viešinami.

ĮSA skatinimu siekiama didinti įmonių atsakomybę už poveikį aplinkai ir visuomenei. Siekiama, kad įmonės į savo veiklos vidinius procesus ir išorinius santykius savanoriškai integruotų socialinius, aplinkosaugos ir skaidraus verslo principus.
Šio projekto įgyvendinimas padės įmonėms savo veikloje taikyti socialinės atsakomybės principus, prisidėti prie darnaus vystymosi ir užtikrinti Valstybės pažangos strategijoje nurodyto tikslo įgyvendinimą, verslo socialinę atsakomybę suvokiant kaip šiuolaikinę verslo praktiką.
Projekto eigoje parengtuose metodiniuose leidiniuose bus pateikta informacija, atsižvelgiant į 10 Pasaulinio susitarimo principų ir EBPO gaires daugiašalėms įmonėms. Planuojamos leidinių temos: žmogaus teisių apsaugos rėmimas savo įtakos zonoje; prisidėjimas prie žmogaus teisių nepažeidinėjimo; asociacijų laisvių ir teisės į veiksmingas bendras derybas pripažinimas; darbo santykių, t.y. bet kokios formos privalomojo ar priverstinio darbo eliminavimas; vaikų darbo eliminavimas; diskriminacijos, susijusios su įdarbinimu ir profesija, panaikinimas; prevencinių priemonių, užtikrinančių aplinkos apsaugą, rėmimas ir iniciatyvų aplinkosaugos atsakomybei didinimas; aplinkai palankių technologijų vystymo ir platinimo skatinimas; mokslo ir informacinių technologijų vystymas; nepakantumo korupcijai skatinimas; vartotojų apsaugos stiprinimas, sąžiningos konkurencijos plėtojimas.

Projekto eigoje parengtuose metodiniuose leidiniuose bus pateikta informacija, kuri apims susitarimus ir procedūras dėl diskriminavimo ir priešiško socialinio elgesio prevencijos įmonėse, nustatys darbdavio pareigas ir veiksmus siekiant įgyvendinti lygias moterų ir vyrų teises darbe (apsaugant nuo priešiško elgesio, neigiamų pasekmių, kai reaguojama į skundą dėl diskriminacijos, priekabiavimo, seksualinio priekabiavimo ir pan.) ir kt. Projekto veiklos būtų organizuojamos patalpose, prieinamose judėjimo, regos ar kitą negalią turintiems asmenims. Esant poreikiui, projekto medžiaga bus pritaikyta regos ar kitą negalią turintiems asmenims bei užtikrintas vertimas į gestų kalbą.

,


Lietuvoje vis dar nepavyksta ženkliai sumažinti skurdo ar socialinės atskirties, užtikrinti socialinės raidos tolygumo bei  lygių galimybių darbo rinkoje kiekvienam. Projekto „Alternatyvių Investicijų Detektorius (AID)“ tikslas: plėtojant socialinės integracijos paslaugas, didinti socialiai pažeidžiamų, socialinę riziką ir atskirtį patiriančių asmenų galimybes aktyviai dalyvauti bendruomenėje ir darbo rinkoje. To sieksime ieškodami inovatyvių sprendimų plėtojant ir teikiant socialinės integracijos paslaugas. Ieškodami inovatyvių  socialinės integracijos paslaugų bei netradicinių sprendimų, numatome kelias galimybes. Pirmoji, ieškoti kaip padaryti geriau tai, kas jau yra daroma šiuo metu. Lietuvoje nemažai ilgus metus veikiančių organizacijų, kurios teikia socialinės integracijos paslaugas, tačiau ne visada jų pasiekiami rezultatai tvarūs. Projekto metu ieškosime būdų, kaip šiuo metu taikomus modelius/metodus/įrankius įgalinti veikti efektyviau. Antroji, ieškoti kaip teikti socialines paslaugas kitaip/naujai. Skatinsime organizacijas ieškoti kitokių, naujų būdų ir formų teikti paslaugas, kurti darbo vietas bei eksperimentuoti.
Kalbėdami apie socialines integracijos paslaugas, visuomet pabrėžiame pareigą ir būtinybę padėti žmonėms, kurie susiduria su iššūkiais integruodamiesi į darbo rinką ar visuomenę, tačiau neretai pamirštame, kad socialinių paslaugų finansavimas, tai ne tik išlaidų eilutė, bet ir investicija. Projekto įgyvendinimo metu, vertinsime finansuotų paslaugų atsiperkamumą, sukurtą pridėtinę vertę. Rūpinsimės gautų rezultatų sklaida tiek regioniniu, tiek nacionaliniu lygmeniu.


Projektu "Savivaldybės sėkmės kodas - lyčių lygybė" bus įgyvendinamos šios veiklos:
1) Moterų ir vyrų padėties savivaldybėse analizė. Šiame etape pagal nustatytus indikatorius bus kuriamas elektroninis savivaldybių statistikos žemėlapis. Žemėlapio pagalba bus galima stebėti lyčių lygybės padėtį įvairiais pjūviais kiekvienoje savivaldoje. Žemėlapis bus prieinamas viešai, jo pagalba bus galima stebėti lygių galimybių darbo, sveikatos apsaugos, švietimo, verslo ir kitose srityse, užtikrinimą. Šiame etape taip pat bus atliekamas kokybinis tyrimas. Tyrimas apims 10 pilotinių savivaldybių, kurios bus atrinktos pagal nustatytus kritetijus, t.y. pagal geografinę padėtį, dydį, tautinę sandarą ir pan. Šiame etape bus sukuriamas sebėsenos mechanizmas.
2) Konkrečių priemonių keisti moterų ir vyrų lygių galimybių padėtį savivaldybėse įgyvendinimas. Šiame etape pagrindinis uždavinys bus kartu su savivaldybėmis, NVO ir akademine bendruomene suformuluoti reikšmingas ir įgyvendinamas rekomendacijas dėl tikslinių priemonių savivaldybių strateginiuose planuose. Apskritojo stalo diskusijų metu bus išgrynintos rekomendacijos, kurios mokymų metu bus pristatomos pilotinėse savivaldybėse, o vėliau – ir visose likusiose Lietuvos savivaldybėse. Priemonių įgyvendinimo poveikio įvertinimo metu bus nustatyta, ar vyksta pokytis pilotinių savivaldybių lygiu ir koks.
3) Viso projekto metu vyks sąmoningumo kėlimo kampanija, kuri apims šias sklaidos priemones: radijo laidas, TV reportažus, pranešimus ir video socialiniuose tinkluose (Youtube, Facebook), straipsnius žiniasklaidoje.
Be to, kad projekto metu renginiuose, skatinančiuose moterų ir vyrų lygybę bei diskriminacijos mažinimą darbo rinkoje, dalyvaus 2500 asmenų, taip pat bus pasiekta kitų rezultatų:
1. sukurta 1 elektroninė sistema (žemėlapis);
2. patvirtintas 1 rekomendacijų paketas, skirtas savivaldybėms;
3. savivaldybių atstovai apmokyti diegti lygybės planus savo strateginiuose dokumentuose ir stebėti pokytį savivaldybėje.

Horizontalusis principas dėl moterų ir vyrų lygybės ir nediskriminavimo šiame projekte įgyvendinamas diferencijuotuoju būdu, t.y. projektas įgyvendinamas pagal tikslinę priemonę, kuri numatyta horizontaliųjų prioritetų tikslams ir uždaviniams pasiekti. Priemonės  tikslas  - moterų ir vyrų lygybės skatinimas savivaldos lygmenyje. Projekte numatyta įvertinti moterų ir vyrų lygybės padėtį visose Lietuvos savivaldybėse demografijos, žinių, ekonomikos (išteklių), sprendimų priėmimo, socialinės gerovės, saugumo, sveikatos srityse bei pateikti savivaldybėms rekomendacijas ir įrankius įgyvendinti tikslines priemones lyčių lygybės padėčiai gerinti.
Projekto veiklos ir rezultatai bus vienodai prieinami visiems dalyviams, turintiems skirtingų poreikių (judėjimo, klausos ar kitą negalią turintiems asmenims ir pan.). Projektas neturės neigiamo poveikio nediskriminavimo dėl lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, negalios, lytinės orientacijos, etninės priklausomybės, religijos principų įgyvendinimui.